title: Keskuskauppakamarin ansiomerkit

text:
Työvuosien perusteella myönnettäviä ansiomerkkejä ovat pronssiset 10 ja 15 vuoden ansiomerkit, hopeiset 20 ja 25 vuoden ansiomerkit sekä kultaiset ansiomerkit 30 vuodesta alkaen. Kultaisia ansiomerkkejä myönnetään viiden vuoden välein aina 75 vuoteen saakka. Kultaisia ansiomerkkejä on saatavissa joko 18 karaatin kullasta tai kullatusta hopeasta valmistettuna.
Vuosimerkin myöntämisperusteena on pitkäaikainen työskentely saman työnantajan palveluksessa, itsenäinen yrittäminen tai luottamushenkilönä toimiminen. Merkkejä myönnetään myös ulkomailla toimivien suomalaisyritysten ja Suomessa toimivien ulkomaisten yritysten työntekijöille.


title: Keskuskauppakamarin ansiomerkit

text: Hopeinen elämäntyömerkki myönnetään vähintään 20 vuoden työskentelystä elinkeinoelämää edustavissa yrityksissä tai yhteisöissä. Työnantajia on voinut olla useita. Kultainen elämäntyömerkki myönnetään vähintään 30 vuoden työskentelystä elinkeinoelämän hyväksi. Kultainen elämäntyömerkki on valmistettu joko 18 karaatin kullasta tai kullatusta hopeasta.


title: Keskuskauppakamarin ansiomerkit

text: Rautainen ansiomerkki myönnetään erityisen merkittävästä teosta yrityksen hyväksi. Rautaisen ansiomerkin myöntäminen ei ole sidoksissa työvuosien määrään. Sen voi saada vain kerran. Kunniakirjassa yksilöidään merkin myöntämisperusteet, joita viime vuosina ovat olleet:


title: Keskuskauppakamarin ansiomerkit

text: Kauppakamarin ansioristi (kauppakamariristin) on merkittävin kauppakamarijärjestön sisäinen tunnustus. Merkki myönnetään maan elinkeinoelämän tunnustuksena ansiokkaasta toiminnasta kauppakamarissa tai Keskuskauppakamarissa. Sen voi saada myös muutoin ansiokkaasta kauppakamarin toiminta-alueen tai koko maan elinkeinoelämän toimintaedellytysten kehittämisestä. Ensimmäinen kauppakamariristi luovutettiin tasavallan presidentti Tarja Haloselle vuonna 2003.


title: Keskuskauppakamarin ansiomerkit

text: Ansiomerkkejä haetaan Keskuskauppakamarin ansiomerkkilautakunnalta. Merkkiä hakee useimmiten työntantajayritys. Merkin saamisen edellytyksenä on, että kyseisen merkkityypin myöntämisedellytykset täyttyvät (ks. merkkien tyypit). Myöntämisestä päättää Keskuskauppakamarin ansiomerkkilautakunta, joka asetetaan kolmeksi vuodeksi kerrallaan ja jonka jäsenet edustavat elinkeinoelämän eri aloja. Ansiomerkkilautakunnan puheenjohtajana toimii Keskuskauppakamarin toimitusjohtaja Risto E. J. Penttilä.


title: Keskuskauppakamarin ansiomerkit

text: Ansiomerkin voi luovuttaa monin tavoin: vapaamuotoisessa kahvitilaisuudessa, yrityksen kesäjuhlassa tai muussa tilaisuudessa, johon työntekijöitä saadaan koolle juhlistamaan merkinsaajaa. Keskuskauppakamari kannustaa luovuttamaan merkin siten, että ansiomerkin saaja kokee saavansa huomionosoituksensa henkilökohtaisella ja arvostavalla tavalla.


title: Keskuskauppakamarin ansiomerkit

text: Luovutustilaisuuden ohjelmaan voi kuulua esim.:


title: Keskuskauppakamarin ansiomerkit

text: Ansiomerkkiä käytetään työnantajan järjestämissä juhlissa, isänmaallisissa tilaisuuksissa sekä suku- ja perhejuhlissa.


title: Keskuskauppakamarin ansiomerkit

text: Jos iso ansiomerkki on ainoana kannettavana merkkinä, miehet kiinnittävät ansiomerkin puvuntakin vasemmalle puolelle niin, että silkkiruusukkeen kärjet osuvat taskunkäänteen alalaidan kohdalle. Naiset kiinnittävät ansiomerkin pukunsa vasempaan rintamukseen vastaavalle kohdalle. Puvuntakissa merkin keskiviivan tulee kulkea taskun keskilinjan kohdalla. Taskuliinaa ei suositella käytettäväksi yhdessä ansiomerkin kanssa.


title: Keskuskauppakamarin ansiomerkit

text: Jos Keskuskauppakamarin ansiomerkkiä kannetaan yhdessä kotimaisten tai ulkomaisten kunniamerkkien kanssa, sekä miehet että naiset kiinnittävät sen niiden alapuolelle puvun vasempaan rintamukseen. Jos kunniamerkkejä on vain yksi, ansiomerkki voidaan kiinnittää kunniamerkin viereen kainalon puolelle.


title: Keskuskauppakamarin ansiomerkit

text: Useita Keskuskauppakamarin ansiomerkkejä voidaan kantaa samanaikaisesti. Tällöin ne kiinnitetään siten, että vuosiluvultaan suurin merkki kiinnitetään lähemmäksi vartalon keskilinjaa silloin, kun muut ansiomerkit ovat pronssisia tai hopeisia. Rautainen ansiomerkki kiinnitetään aina lähemmäksi vartalon keskilinjaa.


Yleisurheilun alle 23-vuotiaiden Euroopan-mestaruuskilpailut 2013 olivat 11:nnet alle 23-vuotiaiden EM-kilpailut. Ne järjestettiin Tampereella, Suomessa 10. – 14. heinäkuuta 2013. Kilpailuihin osallistui lähes 1000 urheilijaa 45 eri maasta. Suomesta urheilijoita oli mukana 40.


title: NGC 2423-3 b

text: NGC 2423-3 b on eksoplaneetta, joka löydettiin 21. kesäkuuta 2007. Se kiertää punaista jättiläistähteä NGC 2423-3 noin 2 498 valovuoden päässä Maasta, Peräkeulan tähdistön suunnalla.


title: NGC 2423-3 b

text: Planeetta kiertää emotähteään 2,1 AU:n etäisyydellä, ja sen kiertoaika on noin 714 päivää. Planeetan massa vastaa noin 10,6 Jupiterin massaa. Planeetta on todennäköisesti kaasujättiläinen.


title: NGC 4349-127 b

text: NGC 4349-127 b on eksoplaneetta, joka löydettiin 21. kesäkuuta 2007. Se kiertää punaista jättiläistähteä NGC 4349-127 noin 7 097 valovuoden päässä Maasta, Etelän ristin tähdistön suunnalla.


title: NGC 4349-127 b

text: Planeetta kiertää emotähteään 2,38 AU:n etäisyydellä, ja sen kiertoaika on noin 678 päivää. Planeetan massa vastaa noin 19,8 Jupiterin massaa. Planeetta on todennäköisesti kaasujättiläinen.


title: HD 70573 b

text: HD 70573 b on eksoplaneetta, joka löydettiin 19. maaliskuuta 2007. Se keltaista G-tyypin pääsarjan tähteä HD 70573 noin 149 valovuoden päässä Maasta, Vesikäärmeen tähdistön suunnalla.


title: HD 70573 b

text: Planeetta kiertää emotähteään 1,76 AU:n etäisyydellä, ja sen kiertoaika on noin 852 päivää. Planeetan massa vastaa noin 6,1 Jupiterin massaa. Planeetta on todennäköisesti kaasujättiläinen.


title: 18 Delphini b

text: 18 Delphini b on eksoplaneetta, joka löydettiin 19. helmikuuta 2008. Se kiertää keltaista G-tyypin jättiläistähteä 18 Delphiniä noin 238 valovuoden päässä Maasta, Delfiinin tähdistön suunnalla.


title: 18 Delphini b

text: Planeetta kiertää emotähteään 2,6 AU:n etäisyydellä, ja sen kiertoaika on noin 993 päivää. Planeetan massa vastaa noin 10,3 Jupiterin massaa. Planeetta on todennäköisesti kaasujättiläinen.


title: 41 Lyncis b

text: 41 Lyncis b (tunnetaan myös nimellä HD 81688 b) on eksoplaneetta, joka löydettiin 19. helmikuuta 2008. Se kiertää oranssia K-tyypin jättiläistähteä 41 Lyncistä noin 288 valovuoden päässä Maasta, Ison karhun tähdistön suunnalla.


title: 41 Lyncis b

text: Planeetta kiertää emotähteään 0,81 AU:n etäisyydellä, ja sen kiertoaika on noin 184 päivää. Planeetan massa vastaa noin 2,7 Jupiterin massaa. Planeetta on todennäköisesti kaasujättiläinen.


title: Valtioton henkilö

text: Valtioton henkilö on ihminen, jolla ei ole minkään maan kansalaisuutta. Toisin sanoen mikään maailman valtioista ei pidä tätä henkilöä lainsäädäntönsä perusteella kansalaisenaan (de jure). Valtiottomaksi henkilöksi voidaan katsoa myös ihminen, jolta puuttuvat valtion kansalaisille tarkoitetut perusoikeudet (de facto).


title: Valtioton henkilö

text: Yhdistyneiden kansakuntien pakolaisjärjestön (UNHCR) arvion mukaan maailmassa oli noin 12 miljoonaa valtiotonta henkilöä. Islantilainen ihmisoikeusjärjestö arvioi valtiottomien määräksi 15 miljoonaa ihmistä. Tarkkaa lukumäärää ei kutenkaan tiedetä. Valtiottomia on niin Euroopassa, Aasiassa, Afrikassa kuin Amerikassakin. Usein valtiot ovat lainsäädännössään poissulkeneet tai rajanneet kansalaisuuden pois joltain osalta maassa olevilta ihmisiltä. Esimerkiksi Neuvostoliiton ja Jugoslavian hajotessa itäiseen Eurooppaan syntyi 1990-luvulla monia uusia valtioita, joiden lainsäädännön kansalaisuusrajoitukset johtivat osaltaan valtiottomuuteen.


title: Valtioton henkilö

text: Usein valtiottomien henkilöiden perusoikeuksia on jouduttu hakemaan oikeusteitse. Eurooppalainen oikeuskäytäntö on todennut esimerkiksi Latvian velvolliseksi maksamaan valtioneläkkeen Neuvostoliiton hajotessa valtiottomaksi jääneelle maassa asuneelle hakijalle (tapaus Andrejeva vastaan Latvia).


title: Sonia Grönroos

text: Sonia Grönroos (s. 10. huhtikuuta 1984 Järvenpää) on suomalainen nyrkkeilijä. Hän on voittanut SM- ja PM-kultaa vuonna 2013 ja hopeaa Euroopan unionin mestaruuskisoissa samana vuonna. Hän edustaa Tampereen Voimailuseuraa.


title: Sonia Grönroos

text: Tammikuussa 2014 Grönroos palkittiin Suomen Nyrkkeilyliiton Vuoden läpimurto -palkinnolla.


title: Sonia Grönroos

text: Grönroosin isä on algerialainen ja äiti suomalainen.


title: Nemel

text: Nemel (oik. Mikko Niemelä, s. 1991 Kurikka) on suomalainen, nykyään Helsingissä asuva hip hop -tuottaja. Nemel on tehnyt samplepohjaisia taustoja suomalaisille rap-artisteille kuten Jussi Kuomalle, Haamulle, Chydeonelle sekä Rekamille.


title: Nemel

text: Nemelin taustoja levytettiin ensimmäisen kerran Jussi Kuoman debyyttialbumille Sielunauha vuonna 2010. Vuonna 2012 Jussi Kuoma levytti albumin Vihreä albumi, joka oli täysin Nemelin tuottama.


title: Miinan mökki

text: Miinan mökki on Sammatissa sijaitseva rakennus, jossa Elias Lönnrotin veljentytär Miina Lönnrot asui vanhuudenpäivät, sen jälkeen kun Lönnrot oli kuollut. Nykyisin rakennuksen omistaa Sammattiseura, ja siinä pidetään kesäisin käsityö- ja taidenäyttelyjä. Mökki sijaitsee Lönnrotintien ja Torpantien risteyksessä, ja siitä on Paikkarin torpalle matkaa 250 metriä.


title: Miinan mökki

text: Mökin rakensi Paikkarin torpan läheisyyteen vuonna 1863 Elias Lönnrotin veljentyttären Sofian mies Karl August Westerholm. Tilan nimi oli Rauhala. Mökissä on tupa ja kaksi kamaria. Miina Lönnrot asui siinä 1884–1915, kuolemaansa saakka. Mökki oli ajoittain vuokralla, vuosikymmeniä autiona ja sitten kesäpaikkana, mutta pysyi Lönnrotin suvun jäsenten hallussa vuoteen 1972, jolloin Elli Lounela lahjoitti sen Sammattiseuralle.


title: Miinan mökki

text: Kun mökki vuonna 2013 täytti 150 vuotta, sen kunniaksi vietettiin Paikkarin Sampomäellä juhla, jossa muistettiin Miina Lönnrotia.


title: Itkonlahden kalliomaalaus

text: Itkonlahden kalliomaalaus on pieni kalliomaalauskohde Kallaveden eteläosassa Itkonlahden suulla Mäntyharjulla Etelä-Savossa. Maalaus on tehty itään aukeavan järvestä nousevaan kallioseinämään noin metrin korkeudelle vesirajan yläpuolelle.


title: Itkonlahden kalliomaalaus

text: Maalauskenttä on metrin korkuinen ja 3,7 metriä leveä. Keskellä on pääryhmä, jonka molemmilla puolilla on joitakin kuvioita. Pääryhmässä tunnistaa ääriviivoin maalatun hirven, mutta muut kuviot ovat pahoin haalistuneita. Vasemmalla puolella on joitakin maalausjälkiä, muun muassa ihmishahmo, ja kaukana vasemmalla on pari pystyviivaa.


title: Itkonlahden kalliomaalaus

text: Maalauskohta on ilmeisesti valittu paikan aseman perusteella, sillä lahdensuu on kahden vesistön kauttakulkupaikka. Muinoin Kallaveden pinta oli Itkonlahden suussa matalammalla, sillä maankohoamisesta johtuvan maan kallistumisen takia Kallaveden pinta on noussut. Maalauksen löysi Lauri Pohjakallio vuonna 1975.


title: Itkonlahden kalliomaalaus

text: Seuraavat kaksi kalliomaalausta sijaitsevat tämän maalauksen lähellä noin 20 kilometrin päässä.


title: José María Giménez

text: José María Giménez de Vargas (s. 20. tammikuuta 1995 Toledo, Uruguay) on uruguaylainen jalkapalloilija. Hän edustaa Espanjan pääsarjassa pelaavaa Atlético Madridia. Giménez on pelipaikaltaan keskuspuolustaja.


title: José María Giménez

text: Giménez aloitti ammattilaisuransa kaudella 2012–2013 kotimaansa pääsarjassa pelaavassa Danubiossa. Huhtikuussa 2013 hän solmi viisivuotisen sopimuksen nykyisen seuransa kanssa. Ensimmäisen Atlético-kautensa aikana Giménez pelasi vain yhden liigaottelun ja yhden cup-ottelun.


title: José María Giménez

text: Giménez edusti maataan heinäkuussa 2013 Turkissa pelatussa alle 20-vuotiaiden MM-turnauksessa, jossa Uruguay sijoittui toiseksi. Hän esiintyi ensimmäistä kertaa maansa A-maajoukkueessa syyskuussa 2013 Kolumbiaa vastaan pelatussa MM-karsintaottelussa. Hänet valittiin myös vuoden 2014 Brasilian maailmanmestaruuskilpailuihin, jossa hän pelasi kolmessa ottelussa. Häntä pidettiin yhtenä kisojen parhaista nuorista pelaajista.


title: Antonia Göransson

text: Antonia Göransson (s. 16. syyskuuta 1990 Södra Åsum) on ruotsalainen jalkapalloilija, pelipaikaltaan keskikenttäpelaaja. Hän on maaliskuun 2014 loppuun mennessä pelannut Ruotsin naisten maajoukkueessa 47 maaottelua ja tehnyt niissä kahdeksan maalia.


title: Antonia Göransson

text: Göransson esiintyi ensimmäisen kerran Ruotsin naisten maajoukkueessa lokakuussa 2010. Hän saavutti MM-pronssia 2011 ja pelasi myös vuoden 2012 olympialaisissa ja vuoden 2013 EM-kisoissa.


title: Antonia Göransson

text: Göransson edustaa seuratasolla saksalaista 1. FFC Turbine Potsdamia. Hänen ensimmäinen junioriseuransa on Sjöbo IF, ja hän on pelannut myös Hornskrokens IF:ssä 1997–2002, Trångfors IF:ssä 2003–2004, Alviks IK:ssa 2005–2006, LdB FC Malmössä 2006–2008, Kristianstads DFF:ssä 2008–2010 sekä saksalaisessa Hamburger SV:ssä 2010–2011.


title: Sofia Jakobsson

text: Sofia Jakobsson (s. 23. huhtikuuta 1990 Örnsköldsvik, Ruotsi) on ruotsalainen jalkapalloilija, joka on pelipaikaltaan hyökkääjä. Hän on kesäkuun 2015 loppuun mennessä pelannut Ruotsin maajoukkueessa 66 maaottelua ja tehnyt niissä 12 maalia.


title: Sofia Jakobsson

text: Jakobsson esiintyi ensimmäisen kerran Ruotsin maajoukkueessa toukokuussa 2011. Hän saavutti MM-pronssia 2011 ja pelasi myös vuoden 2012 olympialaisissa, jossa teki yhden maalin, vuoden 2013 EM-kisoissa sekä vuoden 2015 MM-kisoissa, jossa hän myös teki yhden maalin.


title: Sofia Jakobsson

text: Jakobsson edustaa seuratasolla ranskalaista Montpellier Hérault’ta. Hänen kasvattajaseuransa on Hägglunds IoFK, ja hän on pelannut myös Östers IF:ssä 2006–2007, Umeå IK:ssa 2008–2011, venäläisessä FC Rossiyankassa 2011–2012, englantilaisessa Chelseassa 2013 sekä saksalaisessa BV Cloppenburgissa 2013–2014.


title: Kemba Walker

text: Kemba Hudley Walker (s. 8. toukokuuta 1990 Bronx, New York) on yhdysvaltalainen koripalloilija, pelipaikaltaan pelintekijä. Hän pelaa NBA-liigan Charlotte Hornetsissa.


title: Kemba Walker

text: Walker oli NBA:n vuoden kymmenes varaus. Ennen ammattilaisuraansa hän pelasi yliopistokoripalloa Connecticutin yliopiston joukkueessa. 18. tammikuuta 2016 Walker heitti kaksi jatkoaikaa sisältäneessä ottelussa Utah Jazzia vastaan 52 pistettä, mikä oli Walkerin oman ennätyksen lisäksi Hornetsin ennätys. Joukkueen edellinen ennätys, 48 pistettä, oli Glen Ricen nimissä vuodelta 1997. Marraskuussa 2018 Walker paransi omaa ja Hornetsin seuraennätystä 60 pisteeseen.


title: Kannonaluksen kalliomaalaus

text: Kannonaluksen kalliomaalaus sijaitsee pitkänomaisen Sarkaveden keskikohdilla itärannalla Mäntyharjulla Etelä-Savossa. Kalliomaalauksessa näkyy vain niin sanottu kaksoisvenekuvio, jossa kaksi venesarvikuviota on maalattu samaan kohtaan allekkain. Kuvio on vaikeapääsyinen, jonka näkeminen vaatii kesällä veneen. Talvella ei kuitenkaan kannata mennä virtausten takia jäälle. Maalauksen löysivät kalliomaalausten etsintäretkellä Eero Siljander ja Jani Vatka vuonna 1997.


title: Kannonaluksen kalliomaalaus

text: Maalaus on tehty veteen laskevassa rikkonaiseen kalliojyrkänteeseen, joka sijaitsee noin 600 metriä Haukkavuoren maalauksesta pohjoiseen. Jyrkänne sijaitsee pienen Kannonalus-poukaman suussa. Maalausta suojelee säältä lievästi ulospäin kallistuva lippa ja vaakasuora kallion halkeama.


title: Kannonaluksen kalliomaalaus

text: Kuvio sijaitsee noin 3,5 metriä vedenpinnan yläpuolella. Molemmat venekuviot ovat 30 senttimetriä pitkiä ja ne on tehty kaarevilla viivoilla. Alemmassa veneestä erottuu vain kolme "miehistönviivaa" kun ylemmässä niitä on kuusi. Alemmassa venekuviossa on saattanut olla enemmänkin pystyviivoja.


title: Kannonaluksen kalliomaalaus

text: Seuraavat kaksi kalliomaalausta sijaitsevat tämän maalauksen lähellä.


title: Etelämeren kupla

text: Etelämeren kupla on nimitys taloudelliselle kuplalle, joka puhkesi Englannissa vuonna 1720. Sen syynä oli käsistä karannut spekulaatio Etelämeren komppania -nimisen kauppakomppanian osakkeilla. Ranskassa koettiin samaan aikaan vastaava taloudelliseen romahdukseen johtanut spekulaatiovillitys, joka tunnetaan nimellä Mississippin kupla.


title: Etelämeren kupla

text: "South Sea Company" eli Etelämeren komppania perustettiin vuonna 1711 Espanjan Amerikan-siirtomaiden kanssa käytävää kauppaa, erityisesti orjakauppaa varten. Tuolloin loppuaan lähenevän Espanjan perimyssodan odotettiin päättyvän rauhansopimukseen, joka loisi edulliset olosuhteet kaupankäynnille. Komppanian osakkeille luvattiin vuosittain kuuden prosentin tuotto ja ne kävivätkin hyvin kaupaksi. Vuonna 1713 solmittu Utrechtin rauhansopimus oli kuitenkin epäedullinen suunnitellun kaupankäynnin kannalta, sillä se määräsi verottamaan orjien maahantuontia ja salli kauppakomppanialle vain yhden kauppalaivan lähettämisen Amerikkaan vuodessa. Ensimmäinen matka suoritettiin vuonna 1717 ja sen menestys jäi rajalliseksi. Seuraavana vuonna kuningas Yrjö I kuitenkin asettui henkilökohtaisesti Etelämeren komppanian kuvernööriksi, mikä lisäsi sijoittajien luottamusta hankkeen kannattavuuteen. Pian osakkeille luvattiin jo sadan prosentin vuosittainen tuotto.


title: Etelämeren kupla

text: Vuonna 1720 Etelämeren komppania lupasi ottaa hoidettavakseen Englannin valtionvelan ja parlamentti hyväksyi esityksen. Tämän jälkeen komppanian osakkeiden kysyntä kasvoi räjähdysmäisesti, minkä seurauksena niiden arvo kohosi tammikuun ja elokuun välisenä aikana 128:sta punnasta yli tuhanteen puntaan. Komppanian osakkeilla käytävän kaupan liepeille syntyi myös muita yrittäjiä, jotka saivat monet kansalaiset houkuteltua harkitsemattomiin sijoituksiin. Englannin osakemarkkinat romahtivat vuoden 1720 syyskuussa ja pian sekä Etelämeren komppanian että muidenkin suurten yhtiöiden osakkeiden arvo putosi pohjalukemiin. Monet sijoittajat menettivät omaisuutensa.


title: Etelämeren kupla

text: Romahduksen jälkeen parlamentti määräsi suoritettavaksi tutkinnan, joka paljasti ainakin kolmen ministerin ottaneen vastaan lahjuksia ja osallistuneen spekulaatioon. Monet Etelämeren komppanian johdossa toimineet menettivät maineensa. Skandaali edisti valtiomies Robert Walpolen valtaannousua. Pääministeriksi kohonnut Walpole julisti etsivänsä kaikki tapahtumiin syylliset, vaikka asettuikin myöhemmin suojelemaan useiden merkittävien poliitikkojen mainetta.


title: Etelämeren kupla

text: Etelämeren komppania jatkoi tapahtumien jälkeen toimintaansa. Se myi pääosan oikeuksistaan vuonna 1750 Espanjan hallitukselle, ja toiminta lakkautettiin lopullisesti vuonna 1853.


title: Chris Morris (näyttelijä)

text: Chris Morris on brittiläinen näyttelijä, käsikirjoittaja ja ohjaaja, joka on tunnettu satiiristaan ja mustasta huumoristaan.


title: Chris Morris (näyttelijä)

text: Morris oli eräs uutisparodioiden "The Day Today" (1994) ja "Brass Eye" (1997) käsikirjoittajista ja keskeisimmistä näyttelijöistä. Surrealistinen, synkkä radiokuunnelmasarja "Blue Jam" (1997–1999) ja sen pohjalta tehty TV-sketsisarja "Jam" (2000) olivat Morrisin lähes yksin kirjoittamia, mutta niissä hän näytteli vähemmän. "Jamin" vaikutus suomalaiseen "Ihmebantuun" (2009) on huomioitu. Vuonna 2010 Morris oli "Neljä leijonaa" -farssin pääasiallinen käsikirjoittaja.


title: Belgialainen keittiö

text: Belgialainen keittiö on saanut paljon vaikutteita naapurimaansa Ranskan keittiöstä, mutta belgialaiset vaalivat ja arvostavat myös omia erikoisuuksiaan. Erityisen tärkeä asia belgialaisille on olut, joiden yli sadan paikallisen merkin joukkoon kuuluu joitain maailman parhaimmiksi arvostettuja oluita. Belgian ruokakulttuuri tunnetaan myös ranskanperunoista, suklaakonvehdeista, simpukoista, vohveleista ja pikkuleivistä.


title: Belgialainen keittiö

text: Belgia on ranskanperunoiden kotimaa. Peruna tuli Belgiaan vuoden 1601 jälkeen, ja ranskalaisia perunoita valmistettiin maassa luultavasti ensimmäisen kerran 1600-luvun loppupuolella. Ranskanperunoita myydään Belgiassa yleisissä kojuissa ("fritures"), joista saa perunoiden kanssa myös erilaisia kastikkeita. Perunoista valmistetaan Belgiassa myös esimerkiksi peruna-kasvissose "stoempia".


title: Belgialainen keittiö

text: Perinteinen belgialainen kalapata on "waterzooi", johon käytetään tuoretta Pohjanmeren kalaa ja kasviksia. Toinen kansallinen erikoisuus on "vihreä ankerias" ("anguilles au vert"). Meren antimista suosittuja ovat myös simpukat.


title: Belgialainen keittiö

text: Linnunliha on Belgiassa erityisen suosittua, ja kanaa käytetään useisiin ruokalajeihin; flaamit kutsuvatkin brysseliläisiä lempinimellä "kanansyöjät" ("Kiekefretters"). Kuuluisa ardennienkinkku ("jambon d'Ardennes") on ainoa belgialainen liha- ja leikkeletuote, jolle myönnetään virallinen laatumerkki. Ardennien vuoristosta saadaan myös kuusipeuraa ja villisikaa; metsästyskausi on tavallisesti lokakuun alusta joulukuun loppuun.


title: Belgialainen keittiö

text:
Belgian yli 300 eri juuston joukosta tunnetuin on herve, joka on peräisin itäisestä Belgiasta. Belgialaisilla on tapana syödä juustonsa leivän päällä tai patonkien ja sämpylöiden täytteenä. Juustoa käytetään myös raaka-aineena useissa ruokalajeissa, erityisesti makeissa tai suolaisissa juustopiirakoissa.
Belgialaisten maailmankuulujen suklaakonvehtien valikoima on hyvin laaja. Belgian vuotuinen suklaantuotanto oli 2000-luvun alussa 220 000 tonnia, josta 180 000 tonnia käytettiin konvehtien päällystämiseen. Suurin osa konvehdeista menee vientiin.


title: Belgialainen keittiö

text: Belgiassa on yli sata erilaista olutta. Belgialaisia oluita on kolmea tyyppiä: pohjahiivaoluet, joista tunnetuimpia merkkejä ovat "Jupiler", "La Stella" ja "La Maes," spontaanisti käyneet oluet ("lambic"), joiden käymisen aiheuttaa Sennen laaksossa luonnollisesti esiintyvät bakteerit ja villihiiva sekä pintahiivaoluet. Näiden lisäksi Belgiassa on erikoisoluita: vahvat oluet (kuten "Duvel"), ruskeat oluet (kuten "Roodenbach"), paksut, tummat ja vahvat oluet, joita tuodaan Britanniasta, kausioluet sekä valko-oluet (kuten "Blanche de Louvain").


title: Konservointi (sosiaaliturva)

text: Konservointi oli historiallinen tapa turvata lesken toimeentulo. Konservointia sovellettiin erityisesti papiston keskuudessa esimerkiksi Ruotsi-Suomessa aina 1700-luvulle saakka. Papinvirkaan nimitettävälle voitiin asettaa ehto mennä naimisiin edeltäjänsä lesken (tai tyttären) kanssa, jolloin edesmenneen papin perheen toimeentulo oli turvattu. Edellisen papin lesken puolestaan kuoltua oli viranhaltija vapaa solmimaan uuden avioliiton. Konservoinnin vaihtoehtona voitiin virkaan valita edellisen viranhaltijan poika tai vävy, jolloin lesken toimeentulo taattiin sukulaisuuden kautta.


title: 007 Spectre

text: 007 Spectre () on vuonna 2015 ensi-iltansa saanut toimintaelokuva, jonka on ohjannut Sam Mendes. Se on EON Productionsin tuottaman "James Bond" -elokuvasarjan 24. osa. Daniel Craig esiintyy Bondin roolissa neljättä kertaa. Christoph Waltz näyttelee elokuvan antagonistia. "007 Spectre" on Mendesin toinen "James Bond" -elokuva "007 Skyfallin" (2012) jälkeen. Elokuvan ovat käsikirjoittaneet John Logan, Neal Purvis, Robert Wade ja Jez Butterworth. Elokuvan tunnussävelmän ”Writing’s on the Wall” esittää brittiläinen laulaja-lauluntekijä Sam Smith.


title: 007 Spectre

text: Tarina keskittyy James Bondin ensikohtaamiseen rikollisjärjestö Spectren kanssa. Spectre esiintyi edellisen kerran elokuvassa "Timantit ovat ikuisia" (1971).


title: 007 Spectre

text: Elokuvan alussa Bond on Meksikossa Kuolleiden päivänä ja tappaa rikollisen nimeltä Marco Sciarra. Sciarralla on sormus, johon kaiverrettu on erikoinen logo. M (Ralph Fiennes) lomauttaa Bondin hänen Meksikossa aiheuttamiensa vahinkojen takia.


title: 007 Spectre

text: Bond paljastaa Moneypennylle, että edellinen M oli ennen kuolemaansa pyytänyt Bondia etsimään Sciarran ja tappamaan hänet. Bond matkustaa Roomaan Sciarran hautajaisiin, jossa hän tapaa Sciarran lesken (Monica Bellucci). Bond pelastaa lesken salamurhaajilta. Leski kertoo Bondille järjestöstä, jonka jäsen hänen miehensä oli, ja missä järjestön jäsenet kokoontuvat.


title: 007 Spectre

text: Bond saapuu järjestön tapaamiseen ja saa tietää, että kyseessä on laaja rikollisjärjestö jota johtaa Franz Oberhauser (Christoph Waltz). Bond jäljittää järjestöön liittyvän Whiten (Jesper Christensen), joka lähettää Bondin tyttärensä Madeleine Swannin (Léa Seydoux) luo ja ampuu itsensä. Bond suojelee Swannia vastineeksi siitä, että tämä auttaa Bondia löytämään Oberhauserin.


title: 007 Spectre

text: MI5:n johtaja Max "C" Denbighin (Andrew Scott) mielestä 00-ohjelma on turha, ja nykyaikana tiedustelutehtävät pitäisi tehdä tietotekniikkaa enemmän hyödyntäen. Hän saa sisäministeriltä luvan lopettaa 00-ohjelman 72 tunnin kuluttua. M saa myös selville, että C vakoilee MI6:n agentteja.


title: 007 Spectre

text: Bond lähtee tapaamaan Swannia Hofflerin klinikalle, jossa Swann kaapataan. Bond pelastaa hänet. Q (Ben Whishaw) saa selville, että Spectre on oikeasti olemassa ja lumivyöryssä "kuollut" Franz Oberhauser on kaiken takana. Lisäksi Q sai selville, että Bondin aiemmat viholliset Le Chiffre, Dominic Greene ja Raoul Silva olivat kaikki Spectren agentteja.


title: 007 Spectre

text: Bond ja Swann matkustavat Marokkoon ja asettuvat L'American-hotelliin, jossa White ja Swann ovat yöpyneet useita kertoja. Bond löytää heidän vakiohuoneestaan salahuoneen, josta löytämiensä tietojen perusteella Bond ymmärtää Whiten yrittäneen etsiä Oberhauseria. Lisäksi he saavat selville piilopaikan sijainnin, joka paljastuu Spectren tukikohdaksi. Bond ja Swann hyppäävät junaan ja suuntaavat tukikohtaan. Matkalla Bond törmää Oberhauserin kätyri Hinxiin (Dave Bautista) ja onnistuu heittämään tämän tappelun jälkeen junasta. Bondilla ja Swannilla on kiihkeä hetki junahytissä.


title: 007 Spectre

text: Bond ja Swann saapuvat hiljaiselle asemalle, josta heidät kuljetetaan Spectren päämajaan. Sieltä löytynyt Oberhauser näyttää Swannille videon, joka paljastaa Whiten tehneen itsemurhan Bondin antamalla aseella. Myöhemmin tyrmätty Bond herää tuolissa, jossa Oberhauser kiduttaa häntä. Kidutuksen aikana Oberhauser paljastaa, kuinka hän ja Bond olivat kasvattiveljiä, mutta kateellisena Oberhauser tappoi isänsä ja lavasti oman kuolemansa ottaen sen jälkeen käyttöön nimen Ernst Stavro Blofeld. Bond ja Swann pääsevät karkuun, ja päämaja räjähtää.


title: 007 Spectre

text: Bond ja Swann saapuvat Lontooseen, jossa C on juuri käynnistämässä uutta ohjelmaa. Swann kaapataan ja viedään vanhaan, "007" "Skyfallissa" tuhoutuneeseen MI6:n päämajaan. Bond lähtee hänen peräänsä. Q tuhoaa C:n ohjelman, ja tapellessaan M:n kanssa C putoaa saaden surmansa. Bond ja Swann karkaavat rakennuksesta, joka räjähtää. Bond ampuu Blofeldin kopterin alas ja löytää tämän huonokuntoisena sillalta. Bondilla on mahdollisuus ampua Blofeld, mutta hän ei tee sitä, vaan lähtee Swannin kanssa pois, jättäen hänet M:n pidätettäväksi. Elokuva päättyy, kun pari ajaa pois vanhalla ja korjatulla Aston Martinilla.


title: 007 Spectre

text: Ensimmäinen virallinen tiedote elokuvasta julkaistiin 11. heinäkuuta 2013.


title: 007 Spectre

text: Elokuvan käsikirjoitti ensin John Logan, mutta kesäkuussa 2014 Neal Purvis ja Robert Wade pestattiin muotoilemaan hänen käsikirjoitustaan. Purvis ja Wade ovat olleet käsikirjoittamassa useita aiempia Bond-elokuvia – "007 Skyfallin" tapauksessa he laativat käsikirjoituksen ensimmäisen version, jota viilaamaan Logan puolestaan pestattiin. Käsikirjoituksen viivästymisen vuoksi elokuvan kuvaukset päästiin aloittamaan vasta joulukuussa, hiukan aiottua myöhemmin.


title: 007 Spectre

text: Elokuvaa kuvattiin Lontoossa, Méxicossa, Marokossa, Roomassa ja Itävallassa. Bond ajaa elokuvassa Aston Martin DB10:lla.


title: 007 Spectre

text: Ernst Stavro Blofeldin ja Spectre-järjestön käyttö Bond-elokuvissa on ollut kiistanalainen asia vuodesta 1959 lähtien, jolloin Ian Fleming ja Kevin McClory joutuivat kiistaan Pallosalama-romaanin käyttöoikeuksista. Oikeus katsoi tuolloin, että Kevin McClory omisti suuremman osan romaanin oikeuksista, joka antoi hänelle oikeudet Blofeldin hahmolle ja Spectre-nimelle. Tämän perusteella hän pystyi tuottamaan epävirallisen Bond-elokuvan "Älä kieltäydy kahdesti" vuonna 1983. Kiista ratkaistiin lopulta vuonna 2013, jolloin McCloryn perhe myi loput oikeuksistaan 007-tavaramerkkiin EON Productionsille ja MGM:lle. Tämä mahdollisti myös Blofeldin ja Spectren palauttamisen 007-saagaan.


title: 007 Spectre

text: "007 Spectre" oli tuottanut maailmanlaajuisesti 8. joulukuuta 2015 mennessä yhteensä 792,1 miljoonaa dollaria.


title: 007 Spectre

text:
Britanniassa elokuva tuotti 4,1 miljoonaa puntaa maanantain ennakkonäytöksistä. Se tuotti 6,3 miljoonaa puntaa avauspäivänään, ja 5,7 miljoonaa puntaa (8,8 miljoonaa dollaria) keskiviikkona rikkoen Britannian molempien päivien ennätykset.
"007 Spectre" tuotti ensimmäisen seitsemän vuorokauden aikana yhteensä 41,7 miljoonaa puntaa rikkoen Britannian edellisen ennätyksen, jota piti hallussaan "Harry Potter ja Azkabanin vanki" (2004) 23,88 miljoonalla punnalla. Ensimmäisenä viikonloppunaan elokuva tuotti 20,4 miljoonaa puntaa verrattuna "007" "Skyfallin" 20,1 miljoonaan puntaan.


title: 007 Spectre

text: Suomessa elokuvalla oli yhteensä 175 362 katsojaa avausviikon jälkeen, ja se tuotti 2,35 miljoonaa euroa. Toisena viikonloppunaan se keräsi 106 653 katsojaa ja kolmantena 68 572 katsojaa tarkoittaen, että kolmannen viikonlopun jälkeen "007 Spectren" oli nähnyt yhteensä 461 567 katsojaa. Elokuva on Suomessa kaikkien aikojen eniten elokuvateattereiden lipputuloja kerännyt elokuva. Helmikuuhun 2016 mennessä elokuvan oli nähnyt Suomen valkokankailla lähes 700 000 katsojaa, ja se oli kerännyt yli 8,2 miljoonaa euroa lipputuloja.


title: Mick Channon

text: Michael Roger ”Mick” Channon (s. 28. marraskuuta 1948 Orcheston, Wiltshire, Englanti) on jalkapalloilija, joka pelasi hyökkääjänä varsinkin Southamptonissa. Englannin maajoukkueessa hän pelasi 46 ottelua ja teki niissä 21 maalia vuosina 1972–1977. Myöhemmin Mick Channonista on tullut menestynyt kilpahevoskouluttaja.


title: Mick Channon

text: Southampton


title: Mick Channon

text: Norwich City


title: Nokia Lumia 1020

text: Nokia Lumia 1020 on Microsoft Mobilen valmistama älypuhelin. Sen julkisti Nokia heinäkuussa 2013. Puhelimessa on Windows Phone 8 -käyttöjärjestelmä (joka on mahdollista päivittää 8.1:een) ja erikoisuutena 41 megapikselin kamera, joka toimii PureView-tekniikalla.


title: Nokia Lumia 1020

text:
Puhelimen kameraa on kehuttu arvosteluissa, mutta käyttöjärjestelmä sekä siihen saatavien ohjelmien puute ovat saaneet moitteita joiltakin tahoilta.
Toisaalta Windows Phone 8 käyttöjärjestelmä on saanut myös kehuja modernista ilmeestään, selkeydestään ja helppokäyttöisyydestään ja viimeisimpien päivitysten myötä sen pahimpia puutteita on korjailtu. Myös sovellusvalikoima on kasvanut ja monipuolistunut ajan myötä.


title: Nokia Lumia 1020

text:
Puhelin julkaistiin 11. heinäkuuta 2013 New Yorkissa.
Kotimaiset arvostelut


title: Nokia Lumia 1020

text: TaskuMuro myönsi puhelimelle "TaskuMuro suosittelee" -erikoismaininnan. Puhelimen vahvuuksina se piti kameraa, sen hämärä- ja videokuvausominaisuuksia, Pro Camera -sovellusta, zoomia, HAAC-mikrofoneja, 2 gigatavun RAM-muistia, näytön kuvanlaatua, Nokian omia sovelluksia ja Amber-päivitystä. Heikkouksina mainittiin muistikorttipaikan ja sisäisen langattoman latauksen puuttuminen, kameran hidas toiminta ja "kyhmy" puhelimen takakuoressa sekä käyttöjärjestelmän heikkoudet.


title: Simo-Pekka Fincke

text: Simo-Pekka Fincke (s. 24. joulukuuta 1981) on suomalainen maajoukkuetason suunnistaja. Seuratasolla hän edustaa Kalevan Rastia. Hänen sisarensa Anni-Maija Fincke on viestisuunnistuksen maailmanmestari ja isänsä Pekka Fincke on voittanut poikansa tavoin suunnistuksen Jukolan viestin.


title: Haapaveden Urheilijat

text: Miesten edustusjoukkue Huskit pelaa jääkiekon III-divisioonassa


title: Haapaveden Urheilijat

text: Miesten joukkue luopui Suomensarjan paikastaan kaudelle 2014 ja pelaa Pesäpallon_maakuntasarjassa


title: Grant Miller

text: Grant Miller on italodiskoartisti, jonka tunnetuin esittämä kappale lienee "Colder than ice". Artisti on tehnyt yhteistyötä Fancyn kanssa.


title: P. Lion

text:
P. Lion (Pietro Paolo Peland) on 1980-luvun italodiskoartisti, joka tunnetaan kappaleestaan
"Happy children". Kappale nousi laajemmin listoille vuonna 1984, vaikka oli esitetty ensi kertaa jo 1983.


title: P. Lion

text: Albumit:


title: P. Lion

text: Singlet:


title: Fun Fun

text:
Fun Fun oli 1980-luvun italodisko/synthpop-yhtye, joka nousi vuonna 1983 suosioon kappaleellaan
”Happy Station”. Yhtyeen tunnetuin hitti lienee vuoden 1984 ”Colour My Love”. Useimmiten esiintyjät eivät olleet yhtyeen varsinaisia laulajia, vaan yhtyeeseen otetut mallit Francesca Merola ja Roberta Servelli. Laulaja-sanoittaja Ivana Spagna oli alussa jonkin aikaa mukana yhtyeessä. Elena Trastulli tuli Servellin tilalle esiintyjäksi. Yhtye toimi vuoteen 1994. 1980-luvun lopussa italodiskon ja Hi-NRG-musiikin suosio laski, eikä Fun Fun menestynyt hyvin 1990-luvun kokeiluillaan.


title: Carlos Bacca

text: Carlos Arturo Bacca Ahumada (s. 8. syyskuuta 1986 Barranquilla, Kolumbia) on kolumbialainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan hyökkääjä.


title: Carlos Bacca

text: Bacca siirtyi vuoden 2012 alkupuolella belgialaiseen Club Bruggeen, pelattuaan tätä ennen vain Etelä-Amerikassa. Hänestä maksettiin 2,5 miljoonan euron siirtokorvaus. Kauden 2012–2013 päätteeksi hän voitti sarjan maalikuninkuuden 25 osumallaan.


title: Carlos Bacca

text: 9. heinäkuuta 2013 Bacca teki sopimuksen espanjalaisen Sevillan kanssa. Hänestä maksettiin 7 miljoonan euron siirtokorvaus.


title: Carlos Bacca

text: 2. heinäkuuta 2015 Bacca siirtyi Milaniin 30 miljoonan euron siirtokorvauksella.


title: Mike Mareen

text:
Mike Mareen (syntymänimeltään Uwe-Michael Wischhoff, s. 9. marraskuuta 1949 Berliini) on saksalainen diskoartisti, joka on tehnyt levyjä myös Ken Lazlon ja Fred Venturan kanssa. Mareen varttui Lüneburgissa.
Tunnettuja kappaleita mm "Dancing In The Dark", "Love Spy", "Agent of Liberty", "Don't Talk To the Snake", "Germany", "Cecilia".


title: Saphir

text: Saphir oli saksalainen aktiivisimmin vuosina 1985-1987 toiminut synthpop- ja diskoyhtye, joka on esitti mm. kappaleet "Shot in the Night" joka nous Länsi-Saksan listoilla 37. sijalle ja "I am Alive". Yhtyeessä olivat Walter Gerke ja Mick Hannes. Ei saa sekoittaa myöhempään samannimiseen naisyhtyeesen "Saphir".


title: Saphir

text: Vuonna 1986 levyn "Perfect Combination" teossa olivat:Epätäydellinen diskografia.


title: Agence métropolitaine de transport

text: Agence métropolitaine de transport (AMT; Englanniksi: "Metropolitan Transportation Agency") on katto-organisaatio, joka suunnittelee, integroi ja koordinoi julkisen liikenteen palveluja eri puolilla Suur-Montrealin aluetta Kanadassa, kuten Montrealin saarella, Lavalissa (Île Jésus), ja yhteisöissä, jotka sijaitsevat Rivière des Mille Îlesin pohjoisrannalla sekä St. Lawrencejoen etelärannalla. Organisaatio luotiin "Loi sur l'Agence métropolitaine de transport" -nimisen säädöksen perusteella 15. joulukuuta 1995 ja se aloitti liikennöinnin 1. tammikuuta 1996. "AMT" huolehtii Montrealin paikallisjuna- ja bussiliikennepalveluista.


title: Metra (paikallisliikenneyhtiö)

text: Metra on Illinois Regional Transportation Authorityn paikallisliikennettä hoitava yhtiö. Se palvelee Chicagoa ja sen metropolia 241 aseman ja 11 ratalinjan verkostollaan. 21. vuosisadalla Metra on ollut toiseksi vilkkain lähiliikenteen rautatiejärjestelmä Yhdysvalloissa matkustajien matkojen keskimäärällä mitattuna. Keskimäärin vuotuiseen 1,6 prosentin matkustajamäärän kasvuun yltänyt Metra kuljetti 82,7 miljoona matkustajaa vuonna 2011.


title: Minä toivon (kappale)

text: Minä toivon Jonna Tervomaan 17. toukokuuta 2013 julkaisema single. Kappale on ensimmäinen single Tervomaan syyskuussa 2013 julkaistavalta "Eläköön"-albumilta. Kappaleen on säveltänyt sekä tuottanut Eppu Kosonen ja sanoittanut Tervomaa itse.


title: Minä toivon (kappale)

text: Julkaisunsa jälkeen ”Minä toivon” on sijoittunut Latauslistan sijalle 14. Se on ollut myös suomalaisten kaupallisten radiokanavien neljänneksi soitetuin kappale.


title: Minä toivon (kappale)

text: Kappaleesta on julkaistu myös musiikkivideo, jonka on ohjannut Juha Lankinen.


title: Metrolink

text: Metrolink on paikallisliikenneyhtiö, joka palvelee Los Angelesissa sekä sitä ympäröivillä alueilla Etelä-Kaliforniassa. Sen ylläpitämä alue koostuu seitsemästä ratalinjasta ja 55 asemasta 512 mailin (824 kilometrin) ratamäärästä. Järjestön radoilla junat kulkevat jopa 90 mailia tunnissa.


title: Metrolink

text: Yhtiö toimii Los Angelesin, San Diegon, Orangen, Riversiden, San Bernardinon ja Venturan piirikunnissa, ja se perustettiin vuonna 1991 nimellä Southern California Regional Rail Authority (SCRRA). Nimi kuitenkin vaihdettiin "Metrolinkiksi" vuonna 1992.


title: Capture the Crown

text: Capture (ennen Capture The Crown) on australialainen metalcore-yhtye Sydneystä. Yhtye on julkaissut neljä singleä: "You Call That A Knife? This Is Knife!", "#OIMATEWTF", "Ladies & Gentlemen ... I Give You Hell" ja "RVG". Joulukuussa 2012 Capture The Crown julkaisi debyyttialbuminsa "Til Death".


title: Capture the Crown

text: Capture The Crown muodostettiin vuoden 2010 alussa, bändi saikin nopeasti menestystä YouTubessa ja ensimmäinen julkaisu "You Call That A Knife? This Is Knife!" saavutti nopeasti viisi miljoonaa katselukertaa alle vuodessa. Yhtyeen kolme jäsentä (Wallfare, Menzies, ja Ellis) kuuluivat aiemmin metalcore -yhtyeeseen nimeltä Atlanta Takes State. Vaikka heidän musiikkivideonsa nousi nopeasti ihmisten suosioon sai se myös kritiikkiä, sillä se muistutti hyvin paljon saman genren bändejä, kuten Asking Alexandria. Heidän rumpalinsa Tyler on ainoa jäsen, joka ei ole Australiasta. Muut jäsenet tapasivat hänet verkossa ja Yhdysvaltalainen Tyler pyydettiin liittymään bändiin.


title: Capture the Crown

text: Neljä kuukautta myöhemmin 11. maaliskuuta 2012 bändi julkaisi toisen singlen nimeltään "#OIMATEWTF", jossa vieraili Denis Shaforostov, yhtyeestä Make Me Famous. Video sai lähes 500 000 katselukertaa alle kuudessa kuukaudessa. Hieman yli kuukautta myöhemmin julkaistiin cover-versio Jason Derulon kappaleesta "In My Head", jonka jälkeen bändin neljäs single "Ladies & Gentlemen ... I Give You Hell" julkaistiin 1. heinäkuuta 2012. Se Saavutti 350 000 katselukertaa vajaassa kahdessa kuukaudessa. Musiikkivideo "Ladies And Gentleman...I Give You Hell" julkaistiin 3. joulukuuta 2012 ja samalla yhtye tiedotti, että he ovat liittyneet Sumerian Recordsiin. 13. joulukuuta julkaistiin video biisistä "RVG" Sumerian Records YouTube-kanavalla. Bändin viimeinen single nimeltä "Rebearth" julkaistiin virallisesti 21. toukokuuta 2013 Sumerian Recordsin YouTube-kanavalla. Kappaleella vierailee Tyler "Telle" Smith, yhtyeestä The Word Alive.


title: GO Transit

text: GO Transit on alueellinen julkisesta liikenteestä vastaava yhtiö Etelä-Ontariossa, Kanadassa. Se palvelee ensisijaisesti Suur-Toronton ￼￼ja Hamiltonin konurbaatiossa ja lisäksi useilla sen ulkopuolisilla paikkakunnilla. GO kuljetti yhteensä 65,5 miljoonaa matkustajaa vuonna 2012 ja sen matkustajamäärät jatkavat kasvuaan. GO-rataverkko työllistää dieseljunia ja turistibusseja; jatkoyhteyksiä sen asemilta tarjoavat myös muut paikalliset liikennöitsijät, kuten TTC ja Via Rail.


title: GO Transit

text: GO Transit aloitti säännöllisen henkilöliikenteen 23. toukokuuta 1967 Kanadan ensimmäisenä tämänkaltaisena julkisena järjestelmänä. Siitä lähtien se on kasvanut yhdestä ratalinjasta seitsemään linjaan, ja laajentanut toimintaansa myös täydentävään bussiyhteyteen.


title: Walter Block

text:
Walter Block (21. elokuuta 1941) on yhdysvaltalainen taloustieteilijä, kirjailija, ateisti ja anarkokapitalisti.
Block suoritti taloustieteen tohtorintutkinnon Columbian yliopistossa ja on sittemmin toiminut taloustieteen professorina.
Block tunnetaan myös jäsenyydestään Ludwig von Mises Instituutissa.


title: Walter Block

text: Block syntyi New Yorkin Brooklynissa juutalaiseen perheeseen. Ennen taloustieteen professoriutta Block opiskeli filosofiaa Brooklyn Collegessa. Myöhemmin hän kouluttautui taloustieteen tohtoriksi Columbian yliopistossa.


title: Painin Euroopan-mestaruuskilpailut 1989

text: Vuoden 1989 painin Euroopan-mestaruuskilpailut järjestettiin kreikkalais-roomalaisen painin osalta 5.–7. toukokuuta Oulussa ja vapaapainin osalta 12.–14. toukokuuta Turkin Ankarassa. Molemmissa painittiin kymmenessä painoluokassa. Molemmissa painityyleissä menestynein maa oli Neuvostoliitto kahdeksalla mitalilla.


title: Painin Euroopan-mestaruuskilpailut 1989

text: Pistesijan suomalaisista saavuttivat 48 kg sarjassa Tero Katajisto (6.), 62 kg sarjassa Juha Virtanen (6.), 74 kg sarjassa Jouko Salomäki (6.), 90 kg sarjassa Harri Koskela (6.) ja 130 kg sarjassa Juha Ahokas (6.)


title: Painin Euroopan-mestaruuskilpailut 1989

text: Pistesijan suomalaisista saavuttivat 62 kg sarjassa Mika Lehto (6.), 74 kg sarjassa Hannu Rantala (8.) ja 82 kg sarjassa Pekka Rauhala (5.). Lisäksi 90 kg sarjassa Jouni Ilomäki (9.)


title: Sveitsiläinen keittiö

text:
Sveitsiläinen keittiö perustuu Sveitsin kantonien omaleimaisiin ruokakulttuureihin. Ne ovat syntyneet satojen vuosien aikana paitsi Sveitsin naapurimaiden Saksan, Ranskan ja Italian vaikutuksesta, myös maan maalaiskylien alppiolosuhteiden niukkuudesta. Sveitsiläinen ruokakulttuuri tunnetaan erityisesti maailmankuuluista juustoistaan, varsinkin emmentalista, sekä sveitsiläisestä suklaasta.
Sveitsiläisen juuston hyvä maine perustuu Sveitsin luonnonolosuhteisiin, joissa voidaan tuottaa korkealaatuista maitoa, juuston raaka-ainetta: maassa on rehevät alppiniityt, puhdas ja raikas ilma sekä terve eläinkanta. Tunnetuin sveitsiläinen juusto on emmental, jolla uskotaan olevan 2000 vuoden historia. Muita tunnettuja ja suosittuja sveitsiläisiä juustoja ovat appenzeller, gruyère, Schabziger, Tomme, Vacherin ja Tête de Moine. Sveitsiläiset itse syövät lukuisia juustoruokia, joista tunnetuin on fondue. Juustofondue valmistetaan valkoviinistä ja sulatetuista juustoista sekä sitruunamehusta, ja sitä syödään leipäpalan kera. Fonduen juuret ovat Neuchâtelin kantonissa, mutta jokaisella kantonilla on oma tapansa valmistaa sitä. Raclette on toinen sveitsiläinen juustoruoka: siihen on kuulunut juuston lisäksi perinteisesti kuoriperunoita ja etikkakurkkua mutta nykyisin paljon muutakin.


title: Sveitsiläinen keittiö

text: Sveitsin suosituin perunaruoka on paistettu rösti, johon kuuluu yksinkertaisimmillaan keitetyn ja raastetun perunan lisäksi sipulia, suolaa ja öljyä. Yksi Sveitsin tunnetuimpia liharuokia on mureasta ja rasvaisesta naudanpaistista puristettu, kuivattu ja siivutettu "bündner fleisch", jota syödään Sveitsissä suosittuna alkupalana tai välipalana leivän ja voin kanssa. Sveitsin kalavedet ovat runsaat, ja maassa on hyvät kalastusmahdollisuudet.


title: Sveitsiläinen keittiö

text: Sveitsiläiset rakastavat makeisia ja leivonnaisia, etenkin maan saksankielisillä alueilla. Sveitsin suklaa on maailmankuulua, ja sveitsiläisillä on ollut merkittävä osa suklaan historiassa: vuonna 1875 sveitsiläinen Daniel Peter keksi maitosuklaan ja vähän myöhemmin toinen sveitsiläinen Rudolph Lindt keksi puristusmenetelmän, jonka avulla suklaasta saatiin rakenteeltaan nykyisenkaltaisen pehmeää ja helposti käsiteltävää.


title: Kiitoksia

text: Kiitoksia on vedessä elävien alkueläinten suku. Suvun taksonominen asema on vielä epätarkka, minkä vuoksi sukua ei toistaiseksi ole sijoitettu mihinkään kuntaa alempaan taksonomiseen tasoon.


title: Kiitoksia

text: Suvussa tunnetaan kaksi lajia, jotka ovat "Kiitoksia ystava" ja "Kiitoksia kaloista". Näistä "K. ystava" on tieteelle kuvailtu ensimmäisen kerran Tvärminnestä Suomenlahdelta ja "K. kaloista" Sombre Lake -järvestä Signy Islandilta, Etelämantereen läheisyydestä. "Kiitoksia"-suvun lajit ovat yksisoluisia eliöitä, joiden koko on 2–4 μm. Muodoltaan ne ovat pyöreitä. Lajit eroavat toisistaan siimamaisten ulokkeidensa osalta. "K. kaloista" -lajilla on kaksi uloketta: yksi pitkä ja toinen lyhyt. "K. ystava" -lajilla taas ulokkeita on vain yksi, pitkä siima.


title: Adept

text: Adept on ruotsalainen post-hardcore-yhtye, joka perustettiin Trosassa vuonna 2004. Yhtyeen jäsenet ovat: Robert Ljung (laulu), Jerry Repo (kitara) Filip Brandelius (basso), Gabriel Hellmarkin (rummut) ja Gustav Lithammer (kitara). He ovat julkaisseet 3 EP:tä ja 3 albumia.


title: Heidi Pakarinen

text: Heidi Pakarinen (s. 25. helmikuuta 1976 Siilinjärvi) on suomalainen laulaja, joka valittiin vuoden 2013 tangokuningattareksi Seinäjoen Tangomarkkinoilla. Ennen Seinäjoen Tangomarkkinoita Heidi tuli tunnetuksi Lavatähti-kilpailusta vuonna 1996. Heidi on vieraillut Menneitä ajatellessa – Musiikkikuvia Maaningalta -levyllä kappaleella Leiritulet.


title: Heidi Pakarinen

text:
Pakariselta ilmestyi ensimmäinen soololevy "Sun kuningatar" vuonna 2014.
Pakarinen osallistui vuoden 2015 Uuden Musiikin Kilpailuun kappaleella "Bon Voyage". Kappale julkaistiin myös "Meitä varten"-levyllä.


title: Heidi Pakarinen

text: Pakarinen aloitti AlfaTV-kanavan Kansan kesken -ohjelman juontajana toukokuussa 2018. Hän on toiminut myös Tangomarkkinoiden tuomarina.


title: Heidi Pakarinen

text: Pakarisella on kaksi lasta oopperalaulaja Mika Pohjosen kanssa. Pari oli avoliitossa vuosina 1996–2015. Pakarinen oli kihloissa laulaja Heikki Koskelon kanssa 2016–2017.


title: Fernando Tissone

text: Fernando Damián Tissone Rodrigues (s. 24. heinäkuuta 1986 Quilmes, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan keskikenttäpelaaja.


title: Fernando Tissone

text: Tissone siirtyi vuonna 2006 italialaisseura Atalantaan yhteisomistussopimuksella Udinesesta. 22. heinäkuuta 2009 Tissone teki sopimuksen Sampdorian kanssa ja hänestä maksettiin 2,5 miljoonan euron siirtokorvaus, jonka lisäksi osa Jonathan Rossinin omistusoikeusista kaupattiin Udineseen.


title: Fernando Tissone

text: 31. elokuuta 2011 Tissone siirtyi vuoden kestävällä lainasopimuksella espanjalaisseura Mallorcaan.


title: Leo Boccardi

text: Leo Boccardi (s. 15. huhtikuuta 1953 San Martino in Pensilis) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Larinon hiippakuntaan paavi Johannes Paavali II 24. kesäkuuta 1979. Hänet nimitettiin Bitettumin titulaariarkkipiispaksi sekä apostoliseksi nuntiukseksi Sudaniin 16. tammikuuta 2007. Kaksi viikkoa myöhemmin hän sai lisäksi nimityksen nuntiukseksi Eritreaan. Piispaksi konsekroinnin suoritti 18. maaliskuuta 2007 Tarcisio Bertone, jota avustivat Dominique François Joseph Mamberti ja Gianfranco De Luca.


title: Leo Boccardi

text: 11. heinäkuuta 2013 Boccardi siirrettiin nuntiukseksi Iraniin.


title: Luiz Antônio Cipolini

text: Luiz Antônio Cipolini (s. 8. heinäkuuta 1962 Caconde) on brasilialainen roomalaiskatolinen piispa. Hänet vihittiin papiksi São João da Boa Vistan hiippakuntaan 15. elokuuta 1986 ja nimitettiin Marílian hiippakunnan johtoon 8. toukokuuta 2013. Piispaksi vihkiminen seurasi 7. heinäkuuta. Pääkonsekraattorina toimi David Dias Pimentel, jota avustivat Pedro Carlos Cipolini ja Osvaldo Giuntini.


title: Alberto Ablondi

text: Alberto Ablondi (18. joulukuuta 1924 Milano – 21. elokuuta 2010) oli italialainen roomalaiskatolinen piispa. Hänet vihittiin papiksi Ventimiglian hiippakuntaan 31. toukokuuta 1947 ja nimitettiin Livornon hiippakunnan vihkipiispaksi sekä Mullin titulaaripiispaksi 9. elokuuta 1966. Piispaksi vihkimnen seurasi 1. lokakuuta. Pääkonsekraattorina toimi Felicissimo Stefano Tinivella, jota avustivat Ismaele Mario Castellano ja Emilio Biancheri.


title: Alberto Ablondi

text: Ablondi sai 7. syyskuuta 1970 nimityksen Livornon koadjuuttoripiispaksi, ja 26. syyskuuta 1970 hänestä tuli sen piispa. Hän jäi eläkkeelle 9. joulukuuta 2000.


title: Adolfo Pagani

text: Adolfo Pagani (2. huhtikuuta 1872 Monza – 1. helmikuuta 1930) oli italialainen roomalaiskatolinen piispa. Hänet nimitettiin 30. huhtikuuta 1926 Comon hiippakunnan johtoon, ja piispaksi vihkiminen seurasi 20. kesäkuuta. Pääkonsekraattorina toimi Eugenio Tosi, jota avustivat Ludovico Cattaneo ja Giovanni Mauri.


title: Adolfo Pagani

text: Paganin edeltäjä Comon piispana oli Alfonso Archi. Pagani kuoli virassa, ja hänen seuraajakseen sai nimityksen Alessandro Macchi.


title: Simone Giusti

text: Simone Giusti (s. 30. kesäkuuta 1955 Cascine di Buti) on italialainen roomalaiskatolinen piispa. Hänet vihittiin papiksi Pisan arkkihiippakuntaan 5. marraskuuta 1983 ja nimitettiin Livornon hiippakunnan johtoon 18. lokakuuta 2007. Piispaksi vihkiminen seurasi 10. marraskuuta. Pääkonsekraattorina toimi Alessandro Plotti, jota avustivat Giuseppe Bertello ja Diego Coletti. Giusti asetettiin virkaansa 2. joulukuuta.


title: Emilio Biancheri

text: Emilio Biancheri (19. heinäkuuta 1908 Ventimiglia – 8. elokuuta 1982) oli italialainen roomalaiskatolinen piispa. Hänet vihittiin papiksi 30. toukokuuta 1931 ja nimitettiin Sarsinan hiippakunnan johtoon 18. toukokuuta 1949. Piispaksi vihkiminen seurasi 24. heinäkuuta. Pääkonsekraattorina toimi Agostino Rousset, jota avustivat Raffaele De Giuli ja Carlo Stoppa.


title: Emilio Biancheri

text: Biancheri sai 7. syyskuuta 1953 nimityksen Riminin piispaksi, jona hän toimi, kunnes erosi tehtävistään 17. joulukuuta 1976. Hän osallistui Vatikaanin toiseen kirkolliskokoukseen.


title: Ivo Muser

text: Ivo Muser (s. 22. helmikuuta 1962 Bruneck) on italialainen roomalaiskatolinen piispa. Hänet vihittiin papiksi Bolzano-Bressanonen hiippakuntaan 28. kesäkuuta 1987 ja nimitettiin sen johtoon 27. heinäkuuta 2011. Piispaksi vihkiminen seurasi 9. lokakuuta. Pääkonsekraattorina toimi Luigi Bressan, jota avustivat Karl Golser ja Manfred Scheuer.


title: Mäntyharjun Haukkavuoren kalliomaalaukset

text: Haukkavuoren kalliomaalaukset sijaitsevat pitkulaisen Sarkaveden itärannalla ja salmen keskivaiheilla Mäntyharjulla Etelä-Savossa. Kalliomaalaukset jakaantuvat kolmeen kuvakenttään, jotka sijaitsevat lounaaseen aukeavassa kallioseinämässä noin 200−300 metrin matkalla. Osan maalauksista näkee vain veneestä ja talvella jäällemenoa kannattaa virtauksien takia välttää.


text: Maalauksien ilmoittaja on Timo Miettinen, joka kävi tarkistamassa saamansa vihjeen todenperäisyyttä vuonna 1975.


text: Oikeanpuoleinen kuvakenttä luolan yläpuolella merkitään luvulla I, luolan edustalla oleva luvulla II ja kauempana vasemmalla oleva luvulla III.


text: Pienen luolan yläpuolella olevat merkit ovat haalistuneita. Kuvioista erottuu joskus kolmen pystyviivan ryhmät.


text: Luolan edustalla suoraan vedestä nousevassa kalliopaadessa on muutama kulunut ja jäkälien peittämä kuvio. Useimmat kuviot jäävät tunnistamatta, mutta joukossa on 3−4 venekuviota. Veneet on maalattu pitkällä kaarevalla viivalla ja miehistöviivoja on tiheässä. Kuviot on maalattu pystysuuntaisen halkeaman päälle. Yläpuolinen poikittainen halkeama suojelee maalauksia sään vaikutukselta.


text: Kauimmainen kuvakenttä on parhaiten säilynyt. Osa maalauksista on puuroutunut suuriksi punaväriläiskiksi, jotka voisivat olla luontaisiakin. Näiden vieressä on kuitenkin selkeitä kuvioita, joita löytyy muutaman metrin matkalla.


text: Ylhäällä vasemmalla on suuri kämmenenpainauma, joka on 19 senttimetriä pitkä. Oikealla ja alempana oleva hirvi on maalattu täyteisesti ja se katsoo vasemmalle. Hirvellä on joko pienet sarvet tai pitkä korva ja sillä on notkoselkä. Sen yläpuolella on ristikkäisten viivojen ja muutaman kaaren muodostama kuvio, jota ei ole vielä tunnistettu. Näiden alla on suuria punaväriläikkiä.


text: Oikealle ja alemmaksi, lähes vedenpinnan tasolle, on vaakaviivan alle maalattu "putoava" ihminen. Ihmishahmo on kuvattu pää alaspäin. Sillä on polvet hieman koukussa ja kädet pään viereen taivutettuina sivuilla. Pää on suuri ja pyöreä ja kaulan suvulta lähtee "valumaan" alaspäin viiva.


text: Seuraavat kolme kalliomaalausta sijaitsevat tämän maalauksen lähellä.


title: Toronto Transit Commission

text: Toronto Transit Commission on julkisesta liikenteestä vastaava virasto, joka huolehtii kaupunkibussi, raitiovaunu, matkapalvelu ja metroliikenteen palveluista Torontossa, Kanadassa. Vuonna 1921 perustettu TTC käsittää tällä hetkellä neljä nopeaa kauttakulkulinjaa 69 asemallaan, sekä yli 149 bussilinjaa ja 11 raitiovaunulinjaa.


title: Toronto Transit Commission

text: Vuoden 2012 neljännellä neljänneksellä keskimääräinen päivittäinen matkustajamäärä oli 2,76 miljoonaa matkustajaa: 1 425 300 meni bussilla, 271 100 raitiovaunulla, 46 400 junalla ja 1 011 700 metrolla. Ennustettu matkustajamäärä vuodelle 2013 on 528 miljoonaa matkustajaa. TTC:llä on myös ovelta ovelle-palveluja psyykkisiä sairauksia sairastaville ihmisille, jotka tunnetaan nimellä Wheel-Trans; vuoden 2012 neljännellä neljänneksellä tämän palvelun kautta tehtiin päivittäisiä matkoja yhteensä 9 800 kappaletta. 31. joulukuuta 2011 TTC työllisti yhteensä 12 449 työntekijää.


title: Erik Westerberg

text: Erik Westerberg, J. E. Westerberg, nimimerkki Tex, (1. huhtikuuta 1915 Helsinki – 9. huhtikuuta 2010 Tukholma, Ruotsi) oli suomalainen toimittaja ja Ruotsiin muutettuaan kustannusjohtaja, joka toimi vuosikymmenet Bonnierin lehtiyhtiön palveluksessa.


title: Erik Westerberg

text: Westerberg aloitti toimittajana Suomessa Hufvudstadsbladetissa urheiluosastolla 1940. Sota-aikana hän kirjoitti viihdytysjoukoille sketsejä ja lauluja, esimerkiksi "Sumujen silta" -elokuvan loppulaulun "Hyv' yötä jää nyt rakkahin". Sotien jälkeen hän siirtyi Hufvudstadsbladetin kotimaanosastolle ja 1948 ruotsinkieliseen Elanto-lehteen. Vuonna 1950 hän muutti Ruotsiin, jossa hän oli alkuun lehtitoimittaja mutta siirtyi pian Bonnierin palvelukseen. Bonnierilla hän oli Specialtidningsförlagetin toimitusjohtajana perustamassa useita merkittäviä lehtiä.


title: Erik Westerberg

text: Vielä Suomessa asuessaan Westerberg teki kaksi elokuvakäsikirjoitusta, joista syntyivät elokuvat "Sisulla ja sydämellä" (1947), jossa hän myös näytteli, ja "Rakkaus kahleissa" (1955). Westerberg käytti Hufvudstadsbladetin aikana myös nimimerkkiä "Tex".


title: Kelvinin–Helmholtzin cirruspilvi

text: Kelvinin–Helmholtzin cirruspilvi on untuvapilven lisäpiirre. Se on spiraalimainen pilvimuodostelma vaakatasossa. Sitä ei havaita kovin usein, koska se häviää usein parissa minuutissa. Pilvi on saanut nimensä lordi Kelvinin ja Hermann von Helmholtzin mukaan.


title: Kelvinin–Helmholtzin cirruspilvi

text: Kelvinin–Helmholtzin cirruspilvi syntyy, kun tuulen nopeus, suunta tai molemmat ovat erilaiset kahdessa päällekkäisessä ilmakerroksessa. Tällöin niiden rajapinnassa syntyy aaltoja. Pilviä syntyy useimmiten tuulisena päivänä, kun ilmassa on tiheyseroja, kuten inversiota.


title: Kelvinin–Helmholtzin cirruspilvi

text: Ilmassa Kelvin–Helmholtz-aallot voivat tulla näkyviin, jos niihin liittyvä ilman melko vähäinen kohoaminen riittää aiheuttamaan vesihöyryn tiivistymistä aaltojen harjoille, tai jos ilmassa on jo valmiina pilvipisaroita tai jääkiteitä osoittamassa ilman kulkua ja sen kiertymistä.


title: Dinan

text: Dinan on kunta Luoteis-Ranskassa. Hallinnollisesti se kuuluu Côtes-d’Armorin departementtiin ja Bretagnen alueeseen. Kunta on keskiaikainen linnoituskaupunki, jonne pääsee mereltä Rancejokea pitkin. Kaupungissa on säilynyt vanha keskiaikainen katuverkko.


title: Raffaele De Giuli

text: Raffaele De Giuli (9. marraskuuta 1884 Luzzogno – 18. huhtikuuta 1963) oli italialainen roomalaiskatolinen piispa. Hänet vihittiin papiksi 27. joulukuuta 1908 ja nimitettiin Capaccio e Vallo della Lucanian hiippakunnan johtoon 17. kesäkuuta 1936. Piispaksi vihkiminen seurasi 30. elokuuta. Pääkonsekraattorina toimi Giuseppe Castelli, jota avustivat Gaudenzio Manuelli ja Sebastiano Briacca.


title: Raffaele De Giuli

text: De Giuli sai 18. helmikuuta 1946 nimityksen Albengan piispaksi, jona hän toimi, kunnes kuoli 78-vuotiaana virassa. Hän osallistui Vatikaanin toiseen kirkolliskokoukseen.


title: Waaqa

text: Waaqa (myös Waq , Waaq tai Waaqo) on varhainen monoteistinen etninen uskonto ja perinteinen nimi Jumalalle Afrikan sarvessa asuvien kuusilaisia kieliä puhuvien kansojen keskuudessa.


title: Waaqa

text: Lähetystyötä tekevät uskontokunnat ovat omineet Waaqan. Muslimien mukaan Waaqa on Allah ja tulisi palvoa Islamin menoin. Kristittyjen mukaan Waaqa on Jumala ja tulisi palvoa kristityin menoin. Myös paikallisten juutalaisten mukaan Waaqa on Jehova ja tulisi palvoa juutalaisten menoin.


title: Waaqa

text: Waaqa liittyy varhaiseen Monoteismiiin jo ennen kuin Abrahamilainen uskonto syntyi. Waaqaa pidetään Oromo-kansan ja somalien alkuperäisenä Jumalana. Somalit käyttävät edelleen Waaq - "taivasjumalaa" Allahin synonyyminä.


title: Waaqa

text: Oromoiden luomistarun mukaan Waaqa loi taivaat ja maan ja sitten ensimmäisen ihmisen. Maa ei kuitenkaan ollut vielä valmis ihmiselle. Niinpä Waaqa hautasi ihmisen arkussa, jossa oli ruokaa ja tarvikkeita siihen asti kun maailma tulisi valmiiksi, sillä maailma piti viimeistellä vielä rikillä ja tulella. Maailman viimeistelyssä kului vielä seitsemän vuotta, ja ihminen kyllästyi ahtaaseen paikkaansa. Niin hänelle luotiin nainen kumppaniksi. Nyt ihmisellä oli jotain tekemistä ja lopputuloksena oli 30 lasta. Ihmistä hävetti aikaansaannoksensa ja hän yritti piilotella osan lapsistaan, mutta Waaqa muutti nämä viisaudessaan villieläimiksi.


title: Waaqa

text: Lähetystyöstä huolimatta Waaqa on edelleen Oromoitten tärkein perinteinen uskonto. Waaqa on ainoa jumala; mahtavin ja kaiken yläpuolella ja kaiken hallitsija. Hänen tahtonsa on vankkumaton ja kumoamaton. Hän palkitsee hyvää ja rankaisee pahaa ja hän vaatii palvontamenoja. Hänen seuraajansa palvovat häntä säännöllisesti ja omistautuneena hänelle. Toisin sanoen Waaqa on kuin mikä tahansa monotestinen uskonto.


title: Space Taxi

text: Space Taxi on tietokonepeli Commodore 64:lle. Pelin on tehnyt John Kutcher ja sen on julkaissut MUSE Software vuonna 1984.


title: Space Taxi

text: Pelissä oli useita puheääniä, joka oli harvinaista pelin julkaisuaikana.


title: Giuseppe Rocco Favale

text: Giuseppe Rocco Favale (11. heinäkuuta 1935 Irsina – 29. kesäkuuta 2018) oli italialainen roomalaiskatolinen piispa. Hänet vihittiin papiksi 15. heinäkuuta 1962 ja nimitettiin Vallo della Lucanian hiippakunnan johtoon 4. maaliskuuta 1989. Piispaksi vihkiminen seurasi 1. toukokuuta. Pääkonsekraattorina toimi Michele Giordano, jota avustivat Giuseppe Vairo ja Ennio Appignanesi.


title: Giuseppe Rocco Favale

text: Favale jäi eläkkeelle 7. toukokuuta 2011.


title: Giovanni Battista Parodi

text: Giovanni Battista Parodi (13. maaliskuuta 1899 Stella Santa Giustina – 11. tammikuuta 1995) oli italialainen roomalaiskatolinen piispa. Hänet vihittiin papiksi 31. maaliskuuta 1923 ja nimitettiin Savona e Nolin hiippakunnan johtoon 14. syyskuuta 1948. Piispaksi vihkiminen seurasi 28. lokakuuta. Pääkonsekraattorina toimi Giuseppe Pizzardo, jota avustivat Agostino Rousset ja Raffaele De Giuli.


title: Giovanni Battista Parodi

text: Parodi osallistui Vatikaanin toiseen kirkolliskokoukseen. Hän jäi eläkkeelle 15. heinäkuuta 1974.


title: Cut the Rope

text: Cut the Rope on Zeptolabin tekemä älypuhelinpeli, jossa yritetään saada karkki Om Nomin suuhun.


title: Cut the Rope

text: Cut the Ropessa on tarkoitus saada karkki Om Nomin suuhun katkomalla köysiä erilaisissa kentissä. Pelissä on monenlaisia esteitä, kuten hämähäkit ja piikit. Kentistä voi löytää Om Nomin piirustuksia joita on 16.


title: Cut the Rope

text: "Cut the Ropesta" on tehty useita eri versioita kuten "Cut the Rope: Holiday Gift" (2010), "Cut the Rope: Experiements" (2011), "Cut the Rope: Time Travel" (2013), "Cut the Rope 2" (2013) "My Om Nom" (2014) ja "Cut the Rope: Magic" (2015).


title: Olivier Schoenfelder

text: Olivier Schoenfelder (s. 30. marraskuuta 1977) on ranskalainen taitoluistelija. Hän on ollut Isabelle Delobelin parina vuodesta 1990.


title: Olivier Schoenfelder

text: Delobel ja Schoenfelder ovat vuoden 2008 maailmanmestarit jäätanssissa. He voittivat myös Euroopan-mestaruuden vuonna 2007. He saivat hopeaa Euroopan-mestaruuskilpailuissa 2008 ja pronssia 2005. He ovat lisäksi voittaneet kuudesti Ranskan-mestaruuden. He ovat osallistuneet vuosina 2002 ja 2006 talviolympialaisiin, joissa paras saavutus on neljäs sija.


title: Olivier Schoenfelder

text: Pari ei päässyt osallistumaan vuoden 2009 Euroopan- eikä maailmanmestaruuskilpailuihin, koska Delobel kärsi olkapäävammasta joulukuussa 2008 ja joutui leikkaukseen 5. tammikuuta.


title: Olivier Schoenfelder

text: Delobel ja Schoenfelder ilmoittivat kilpailu-uran lopettamisesta kauden 2009-10 jälkeen.


title: Olivier Schoenfelder

text: Schoenfelder avioitui Isabelle Pecheurin kanssa toukokuussa 2005 ja heidän poikansa, Gabriel, syntyi 26. lokakuuta 2006.


title: Somalien diaspora

text: Somalien diaspora syntyi, kun Somalian sisällissota johti pakolaisuuteen ja kansalliseen hajaannukseen, diasporaan 1990-luvun alussa. Sodan vuoksi moni, erityisesti koulutettu somali lähti Eurooppaan, Lähi-itään ja Pohjois-Amerikkaan. Suurin osa Euroopan, Pohjois-Amerikan ja Lähi-idän somaleista saapui alueelle pakolaisina.


title: Somalien diaspora

text: Euroopassa somaliyhteisöt ovat kasvussa. Euroopan suurin somaliyhteisö asuu Isossa-Britanniassa. Vuoden 2001 laskennassa Britanniassa asui noin 43 500 somalia. Suurin osa Britannian somaleista asuu Lontoossa, Sheffieldissä, Birminghamissa, Cardiffissa, Liverpoolissa, Manchesterissä, Leedsissä, Leicesterissa ja Boltonissa. Toinen merkittävä somaliyhteisö Euroopassa sijaitsee Rotterdamissa ja Amsterdamissa.


title: Somalien diaspora

text: Pohjois-Amerikassa suurin somaliyhteisö asuu Kanadassa. Suurin osa Kanadassa asuvista somaleista asuu Torontossa ja Ottawassa. Kanadassa asuu noin 38 000 somalia. Yhdysvalloissa asuu 36 000 somalia, joista suurin osa asuu Minneapolisissa, Columbuksessa, Washingtonissa, Seattlessa ja Atlantassa.


title: Somalien diaspora

text: Suurin somaliyhteisö Lähi-idässä, noin 25 000, asuu Arabiemiirikunnissa. Somalit ovat suurin afrikkalainen yhteisö Arabiemiirikunnissa. Suurin osa Arabiemiirikuntien somaleista asuu Dubaissa.


title: Somalien diaspora

text: Ensimmäiset somalit saapuivat Suomeen Somaliasta vuonna 1990 poliittisina pakolaisina Neuvostoliiton kautta. Somalian keskushallinnon romahdettua maa oli ajautunut täydelliseen sekasortoon. Suomessa turvapaikkaa hakeneille somaleille myönnettiin oleskeluluvat lähinnä humanitaaristen syiden tai suojelun tarpeen perusteella, varsinaisia turvapaikkoja on myönnetty vähän. Sodassa hajonneiden perheenjäsenet voivat nykyisin hakea turvapaikkaa muille Somaliaan jääneille perheenjäsenilleen.


title: Somalien diaspora

text: Somalit avustavat aktiivisesti entistä kotimaatansa rahalähetyksin sukulaisille ja perustamalla kehityshankkeita Somaliaan. Suomen aiemmin Somalialle antaman kehitysavun korvaakin nykyään somalialaisten omien järjestöjen antama apu, jolla on muun muassa kunnostettu ja jatkettu suomalaisten aikoinaan käynnistämiä hankkeita.. Edelleenkään tilanne Somaliassa ei ole rauhoittunut. Humanitaarinen kriisi maassa jatkuu ja Afrikan sarven ruokakriisit ovat arkea . Vuonna 2006 Somalian väliaikaishallituksen hyökättyä islamistien hallitsemaan Mogadishuun kaupungissa oli eri arvoiden mukaan kymmeniä Suomen kansalaisia, jotka jäivät loukkuun taisteluiden keskelle. Tarkkaa lukua oli mahdoton sanoa, koska monet Suomen kansalaisuuden saaneet somalialaistaustaiset henkilöt matkaavat maahan kertomatta siitä Suomen suurlähetystölle.


title: Up with People

text: Up with People on 1960-luvulla Yhdysvalloissa perustettu kansainvälinen, omien sanojensa mukaan uskonnollisesti ja poliittisesti sitoutumaton, nuoriso- ja vapaaehtoistyötä tekevä järjestö. Sen päämaja on Denverissä. Järjestön toimintaan osallistuu nuoria joka puolilta maailmaa.


title: Up with People

text: Up with Peoplen juuret ovat 1960-luvun puolivälissä oikeistolaisen Moral Re-Armamentin aloittamissa musiikki- ja tanssiesityksissä. Up with People erosi kuitenkin MRA:sta omaksi järjestökseen jo vuonna 1968.


title: Up with People

text: Sen toiminta muodostuu eri puolille maailmaa suuntautuvista puolen vuoden mittaisista kiertueista, joiden aikana ryhmän jäsenet esittävät musiikista ja tanssista koostuvaa show’ta sekä osallistuvat kiertuepaikkakunnilla vapaaehtoistyöhön. Yöpyminen tapahtuu yksityismajoituksessa isäntäperheissä. Up with People viipyy yhdellä paikkakunnalla viikon ajan. Ryhmän kiertueet käynnistyvät vuosittain tammi- ja heinäkuussa ja niitä edeltää Denverissä tapahtuva koulutus.


title: Up with People

text: Up with People esiintyi Suomessa 1980 huhtikuussa Helsingissä, Turussa, Tampereella ja Lahdessa Matkatoimisto Kalevan kutsumana.


title: Up with People

text: Vuonna 2009 valmistui dokumenttielokuva "Smile 'Til It Hurts: The Up with People Story", jossa järjestöä syytettiin muun muassa uskonnollisen kultin kaltaisista piirteistä sekä järjestetyistä avioliitoista. Elokuvan mukaan Up with Peoplen alkuperäinen tarkoitus oli toimia 1960-luvun lopun hippiliikkeen oikeistolaisena vastavoimana ja se olisi saanut toimintaansa rahoitusta useilta amerikkalailta suuryrityksiltä.


title: Halfbrick Studios

text: Halfbrick Studios (lyhyesti Halfbrick) on australialainen videopelien kehittäjä. Yritys tunnetaan monista mobiilipeleistään.


title: Ciro Miniero

text: Ciro Miniero (s. 31. tammikuuta 1958 Napoli) on italialainen roomalaiskatolinen piispa. Hänet vihittiin papiksi Napolin arkkihiippakuntaan 19. kesäkuuta 1982 ja nimitettiin Vallo della Lucanian hiippakunnan johtoon 7. toukokuuta 2011. Piispaksi vihkiminen seurasi 19. kesäkuuta. Pääkonsekraattorina toimi Crescenzio Sepe, jota avustivat Antonio Di Donna ja Lucio Lemmo. Miniero asetettiin virkaansa 4. syyskuuta.


title: Jakob Stauffer

text: Jakob Stauffer (15. heinäkuuta 1846 Steffisburg, Sveitsi – 2. syyskuuta 1931 Elimäki) oli sveitsiläissyntyinen juustomestari, meijeritalouden harjoittaja ja tilanomistaja. Jakob Stauffer, samoin kuin hänen kaksi veljeään Christian ja Peter Stauffer, siirtyivät 1860-luvulla Sveitsistä Bernin kantonista Suomeen Elimäelle karjankasvattajiksi ja juustomestareiksi. Veljesten maahanmuutto oli osa laajamittaista sveitsiläisten juustomestarien värväytymistä eteläsuomalaisiin kartanoihin 1860- ja 1870-luvuilla, minkä seurauksena juustonvalmistus alkoi muodostua kiinteäksi osaksi suomalaista kartanotaloutta ja maataloustuotantoa.


title: Jakob Stauffer

text:
Jakob Stauffer saapui Suomeen 1867 af Forselles-suvun omistamaan Moision kartanoon Elimäellä ja siirtyi sieltä läheiseen Peippolan kartanoon toimien aluksi palkattuna ammattimiehenä ja myöhemmin meijerin vuokraajana. Suomen kansalaisuuden hän sai vuonna 1880. Suurehkon kartanon vuokraoikeuksien haltijana hän vakiinnutti taloudellisen asemansa ja saattoi 1888 hankkia oman Puosila-nimisen maatilan Valkealasta Kouvolan lähistöltä. Stauffer kehitti Puosilasta maidontuotantoon pohjautuvan mallitilan, joka oli esimerkkinä paikkakunnan maanviljelijöille. Vuonna 1901 Stauffer oli perustamassa sveitsiläisten juustonvalmistajien yhdistystä "Käser-Verband in Finnland".
Koska Puosilan tilan maat rajoittuivat lähelle Kouvolan kyläkeskusta ja rautatieasemaa, Stauffer vuokrasi ja myi useita tontteja voimakkaasti kasvavan asutus- ja liikekeskuksen tarpeisiin. Nimellistä kauppahintaa vastaan hän lahjoitti tontin "Kouvolan suomalaista yhteiskoulua" varten, jota hän oli mukana perustamassa. Vuonna 1917 itsehallinnolliseksi yhdyskunnaksi muuttunut Kouvola osti Staufferilta koko Puosilan tilan. Kouvolan keskustassa sijaitseva "Jaakon puisto" on nimetty Jakob Staufferin mukaan.
Jakob Staufferin poika hänen toisesta avioliitostaan oli agronomi ja pankkimies Arthur Stauffer.


title: Philip McRae

text: Philip Christopher McRae (s. 15. maaliskuuta 1990 Minneapolis, Minnesota, Yhdysvallat) on yhdysvaltalainen jääkiekkoilija, joka pelaa Saksan DEL-liigan Schwenninger Wild Wingsissa. Hän on pelipaikaltaan keskushyökkääjä, mutta osaa pelata myös laidassa. McRae on pelannut aiemmin myös 15 NHL-ottelua St. Louis Bluesissa kaudella 2010–2011. Elite Prospects -sivuston Erik K. Pirin mukaan hän on työteliäs kahden suunnan keskushyökkääjä, jolla on kokoa, mutta McRae voisi pelata fyysisemmin. Hän on myös hyvin monikäyttöinen hyökkääjä.


title: Philip McRae

text: McRae vietti kauden 2005–2006 Yhdysvaltain kehitysmaajoukkueen mukana pelaten mm. NAHL-liigaa. OHL-joukkue London Knights varasi hänet 20. pelaajana kesällä 2006. McRae siirtyi joukkueeseen kaudeksi 2006–2007, joka toi hänelle kymmenen tehopistettä. Toisella kaudellaan 2007–2008 McRae teki 46 tehopistettä. Hän pelasi kauden aikana myös CHL Top Prospects Gamessa. St. Louis Blues varasi McRaen toisella kierroksella 33. pelaajana . Kaudella 2008–2009 hän teki OHL:n yhden kauden piste-ennätyksensä tehoilla 29+31=60, joilla McRae oli Knightsin kolmanneksi paras maalintekijä ja neljänneksi paras pistemies.


title: Philip McRae

text: Maaliskuussa 2009 McRae teki kolmivuotisen tulokassopimuksen St. Louis Bluesin kanssa. Hän pelasi kuitenkin vielä kauden 2009–2010 OHL:ssä. Tammikuussa 2010 Knights kauppasi hänet Plymouth Whalersiin vaihdossa Tyler J. Browniin, kolmannen ja neljännen kierroksen varausvuoroihin kesälle 2010 sekä viidennen ja kahdeksannen kierroksen varausvuoroihin kesälle 2012. Yhteensä McRae teki OHL:n runkosarjassa 51 tehopistettä. Hän oli kevään 2010 pudotuspeleissä Whalersin paras pistemies ja syöttäjä tehoilla 6+9=15.


title: Philip McRae

text: Kaudeksi 2010–2011 McRae siirtyi St. Louis Bluesin organisaatioon. Hän pelasi suurimman osan kaudestaan farmijoukkue Peoria Rivermenissä, AHL:ssä, mutta sai tililleen myös 15 NHL-ottelua tehden niissä tehot 1+2=3. McRae debytoi NHL:ssä 12. tammikuuta 2011 vieraissa Anaheim Ducksia vastaan. Hän sai ottelussa jääaikaa 12.28 minuuttia. McRae keräsi otteluss myös yhden kahden minuutin jäähyn kampituksesta sekä teholukeman –2. Hänen NHL-uransa ensimmäinen ja toistaiseksi ainoa maalinsa syntyi 26. tammikuuta 2011 Calgary Flamesin Miikka Kiprusoffin taakse.


title: Philip McRae

text: Kaudella 2011–2012 McRae teki AHL:n yhden kauden piste-ennätyksensä tehoilla 23+16=39. Hän oli Rivermenin toiseksi paras maalintekijä Adam Cracknellin kanssa. MacRae ei pelannut kahdella jälkimmäisellä kaudellaan St. Louis Bluesin organisaatiossa otteluakaan. Kaudeksi 2013–2014 hän siirtyi vuoden mittaisella sopimuksella SM-liigajoukkue Tapparaan. McRae siirtyi joukkueeseen ykkössentteriksi ja esitti harjoituskaudella vielä lupaavia otteita joukkueessa, mutta keräsi runkosarjan alettua kahdeksassa pelaamassaan ottelussa vain yhden syöttöpisteen. Hän sai lähteä Tapparasta lokakuussa 2013 ja siirtyi samassa kuussa aluksi 3. marraskuuta asti kestäneellä sopimuksella Espoo Bluesiin. McRae lunasti paikkansa joukkueessa ja teki maaottelutauon jälkeen loppukauden kattaneen jatkosopimuksen Bluesin kanssa. Tappara-visiittiin verrattuna hänen esityksensä Bluesissa olivat paljon onnistuneempia.


title: Philip McRae

text: McRae palasi kaudeksi 2014–2015 St. Louis Bluesin organisaatioon tehtyään heinäkuussa 2014 vuoden mittaisen ja kaksisuuntaisen sopimuksen joukkueen kanssa. Hän pelasi kauden kokonaan farmijoukkue Chicago Wolvesissa. Elokuussa 2015 McRae teki vuoden mittaisen AHL-sopimuksen Bakersfield Condorsin kanssa. Vuotta myöhemmin hän teki vuoden mittaisen AHL-sopimuksen Hartford Wolf Packin kanssa.


title: Philip McRae

text: Kaudeksi 2017–2018 McRae palasi SM-liigaan ja siirtyi vuoden mittaisella sopimuksella Porin Ässiin. Joukkuetta valmentaa hänelle Bluesista tuttu Jyrki Aho. McRaen runkosarja päättyi tammikuussa 2018, kun hän nujakoi HPK:n Jaakko Turtiaisen kanssa. McRae pelasi kuntouduttuaan Ässien viimeisen playoff-ottelun. Kaudeksi 2018–2019 hän siirtyi vuoden mittaisella sopimuksella Saksan DEL-liigan Schwenninger Wild Wingsiin.


title: Philip McRae

text: McRae pelasi alle 20-vuotiaiden MM-kilpailuissa vuonna 2010, jolloin hän voitti maailmanmestaruuden. Vuonna 2008 hän oli voittamassa alle 18-vuotiaiden MM-pronssia. Valmennus valitsi McRaen turnauksen päätteeksi Yhdysvaltain yhdeksi kolmesta parhaasta pelaajasta. Hänet valittiin myös Valko-Venäjää vastaan pelatun alkulohkon ottelun päätteeksi joukkueensa ottelun parhaaksi pelaajaksi. McRae pelasi myös alle 18-vuotiaiden Ivan Hlinkan muistoturnauksessa vuonna 2007. Hän voitti myös World U-17 Hockey Challengen hopeaa vuonna 2006.


title: Philip McRae

text: McRae edusti myös Yhdysvaltain miesten maajoukkuetta Deutschland Cupissa vuonna 2013. Turnaus päättyi joukkueen voittoon.


title: Philip McRae

text: McRaen pikkusisko Abbey on pelannut St. Lawrencen yliopistojoukkueessa. Sisarusten isä Basil ja setä Chris McRae ovat entisiä NHL-kiekkoilijoita. Heidät molemmat tunnettiin tappelijoina. Chrisin ura jäi 21 otteluun mutta isä Basil pelasi urallaan 576 NHL-ottelua.


title: X-Men: Days of Future Past

text: X-Men: Days of Future Past on vuonna 2014 ensi-iltansa saanut supersankarielokuva, joka perustuu Marvel Comicsin luomaan suosittuun supersankariryhmään Ryhmä-X. Elokuvan on ohjannut Bryan Singer ja käsikirjoittaneet Simon Kinberg, Matthew Vaughn ja Jane Goldman. Se on "X-Men" -elokuvasarjan seitsemäs osa ja toimii jatko-osana sekä vuoden 2006 elokuvalle "" että vuoden 2011 elokuvalle "". Elokuvan juonen inspiraationa toimii Chris Claremontin ja John Byrnen vuonna 1981 "Uncanny X-Men" -sarjakuvissa julkaisema tarina "Menneen tulevaisuuden päivät". Elokuva sijoittuu kahteen eri aikaan, Wolverinen matkustaessa vuoteen 1973 muuttamaan historia ja estämään tapahtuma, josta muodostuu uhka sekä mutanteille että ihmisille. Elokuvan pääosissa näyttelevät Hugh Jackman, James McAvoy, Michael Fassbender, Jennifer Lawrence, Halle Berry, Anna Paquin, Ellen Page, Peter Dinklage, Ian McKellen ja Patrick Stewart.


title: X-Men: Days of Future Past

text: 200 miljoonan dollarin budjetilla tuotetun elokuvan kuvaukset alkoivat Montrealissa, Quebecissä huhtikuussa 2013 ja päättyivät saman vuoden elokuussa, lisäkuvausten sijoittuessa marraskuun 2013 ja helmikuun 2014 välille. Elokuva sai ensi-iltansa 23. toukokuuta 2014.


title: X-Men: Days of Future Past

text: "X-Men: Days of Future Past" sai elokuvasarjan parhaat arvostelut. Se sai ylistystä tarinastaan, visuaalisista efekteistä, näyttelemisestä ja temaattisista elementeistä. Se tuotti maailmanlaajuisesti yli 747 miljoonaa dollaria, ollen vuoden 2014 kuudenneksi eniten tuottanut elokuva ja koko elokuvasarjan eniten tuottanut elokuva vuoteen 2016 asti, kun "Deadpool" ohitti sen. Elokuva sai visuaalisista efekteistään elokuvasarjan ensimmäisen Oscar-ehdokkuuden.


title: X-Men: Days of Future Past

text: Elokuvan jatko-osa, "", sai ensi-iltansa 27. toukokuuta 2016, Singerin palatessa ohjaajaksi, Kinbergin palatessa käsikirjoittajaksi, ja McAvoyn, Fassbenderin, Lawrencen, Tillin, Petersin, Houltin, Helmanin ja Jackmanin uusiessa roolinsa.


title: Félix Erviti Barcelona

text: Félix Erviti Barcelona OMI (29. heinäkuuta 1910 Luzaide – 24. marraskuuta 2000) oli espanjalainen roomalaiskatolinen pappi. Hänet vihittiin papiksi 19. helmikuuta 1933 ja nimitettiin Espanjan Saharan/Länsi-Saharan prefektiksi 19. heinäkuuta 1954. Hän osallistui Vatikaanin toiseen kirkolliskokoukseen ja jäi eläkkeelle 6. heinäkuuta 1994.


title: Antonio Di Donna

text: Antonio Di Donna (s. 1. syyskuuta 1952 Ercolano) on italialainen roomalaiskatolinen piispa. Hänet vihki papiksi Napolin arkkihiippakuntaan Corrado Ursi 14. huhtikuuta 1976. Hänet nimitettiin Napolin vihkipiispaksi sekä Castellum in Numidian titulaaripiispaksi 4. lokakuuta 2007, ja piispaksi vihkiminen seurasi 11. marraskuuta. Pääkonsekraattorina toimi Crescenzio Sepe, jota avustivat Filippo Iannone ja Francescantonio Nolè.


title: Lucio Lemmo

text: Lucio Lemmo (s. 23. toukokuuta 1946 Napoli) on italialainen roomalaiskatolinen piispa. Hänet vihittiin papiksi Napolin arkkihiippakuntaan 18. heinäkuuta 1973 ja nimitettiin sen vihkipiispaksi sekä Turres Ammeniaen titulaaripiispaksi 9. tammikuuta 2010. Piispaksi vihkiminen seurasi 11. helmikuuta. Pääkonsekraattorina toimi Crescenzio Sepe, jota avustivat Giuseppe Bertello ja Antonio Di Donna.


title: Paul Abel Mamba Diatta

text: Paul Abel Mamba Diatta (s. 5. joulukuuta 1960 Cabrousse) on senegalilainen roomalaiskatolinen piispa. Hänet vihittiin papiksi Ziguinchorin hiippakuntaan 8. huhtikuuta 1988 ja nimitettiin sinne apostoliseksi hallitsijaksi 21. heinäkuuta 2010. Hänet nimitettiin Ziguinchorin hiippakunnan johtoon 25. tammikuuta 2012, ja piispaksi vihkiminen seurasi 21. huhtikuuta. Pääkonsekraattorina toimi Théodore-Adrien Sarr, jota avustivat Jean-Noël Diouf ja Jean-Pierre Bassène.


title: Apollo-luokka (risteilijä)

text: Apollo-luokka oli Britannian kuninkaallisen laivaston kahdenkymmenenyhden 1880- ja 1890-vuosikymmenten vaihteesa valmistetun toisen luokan (panssarikansi)risteilijän muodostama alusluokka, jonka alukset palvelivat buurisodassa ja ensimmäisessä maailmansodassa.


title: Apollo-luokka (risteilijä)

text: Luokan aluksista "HMS Latona", "HMS Intrepid", "HMS Iphigenia", "HMS Andromache", "HMS Naiad" ja "HMS Thetis" muutettiin vuonna 1907 miinalaivoiksi.


title: Apollo-luokka (risteilijä)

text: Luokan alukset valmistettiin osana vuoden 1889 laivasto-ohjelmaa samoin kuin kahdeksan niistä muutettua Astraea-luokan alusta. Ensimmäisen maailmansodan lopulla jäljellä olevat alukset olivat jo vanhentuneita ja siksi kuusi aluksista muutettiin sulkulaivoiksi ja ne piti upottaa Belgian satamien suulle. "Intrepid", "Iphigenia" ja "Thetis" upotettiin 23. huhtikuuta 1918 Zeebrüggeen tehdyssä iskussa. Vastaavassa iskussa Ostendeen oli tarkoitus upottaa "HMS Brilliant" ja "HMS Sirius", mutta siinä epäonnistuttiin. Isku yritettiin uusia toukokuussa "HMS Vindictivellä" ja "HMS Sappholla", mutta alus joutui palaamaan konevian vuoksi satamaan.


title: Jäätävä sade

text: Jäätävä sade eli alijäähtynyt sade on sadetta, jonka vesi on alijäähtynyttä. Jäätävän sateen METAR-koodi on FZRA. Jäätävä sade liittyy usein säärintamaan. Alijäähtyneet sadepisarat jäätyvät, kun ne kohtaavat maan. Jäätävä sade muodostaa maahan liukasta iljannetta, joka voi aiheuttaa vaaratilanteita. Jäätävän sateen ennustaminen on hankalaa.


title: Jäätävä sade

text: Yleensä jäätävään sateeseen liittyy lämpimän rintaman lähestyminen. Pakkasilma jää ilmakehässä alas, kun lämmin ilma virtaa sen päälle. Nouseva ilma viilenee, ja sen sisältämä vesihöyry tiivistyy tuottaen jäätävän sateen alueen rintaman edelle. Jäätävä sade voi liittyä myös kylmään tai stationaariseen rintamaan.


title: Jäätävä sade

text: Lämpötila pilvien tasolla on yleisemmin nollan ala- kuin yläpuolella. Niissä oleva vesi on siis useimmiten alijäähtynyttä. Talvioloissa vesi voi sataa sumupilvestä maahan alijäähtyneenä tihkusateena. Sadepisarat voivat muuttua alijäähtyneiksi myös pilven alla olevassa kylmässä ilmakerroksessa; lumisade sulaa ensin vedeksi, kun se joutuu tarpeeksi paksuun lämpimään kerrokseen, mutta sade jäähtyy nollan alapuolelle kylmemmässä kerroksessa ennen maanpintaa.


title: Jäätävä sade

text: Jäätävä sade vaatii syntyäkseen tietyt olosuhteet. Syntyyn vaikuttavat muun muassa ylemmän lämpimän kerroksen ja alemman kylmän kerroksen paksuus. Jos maanpinnan yläpuolella oleva kylmä kerros on liian paksu tai kylmä, niin vesipisarat ehtivät jäätyä jääjyväsiksi. Jos taas lämmin kerros on liian ohut tai viileä, lumihiutaleet eivät ehdi kunnolla sulaa.


title: Jäätävä sade

text: Jos alijäähtyneet sadepisarat ovat halkaisijaltaan pienempiä kuin 0,5 mm, on kyseessä jäätävä tihku, jonka METAR-koodi on FZDZ. Jäätävän tihkun muodostuminen poikkeaa jäätävän sateen muodostumisesta: jäätävä tihku syntyy, kun sumupilvestä satava vesi kulkee kylmän kerroksen läpi. Jäätävää tihkusadetta sataa Suomessa noin kymmenen kertaa enemmän kuin jäätävää vesisadetta.


title: Jäätävä sade

text: Kun alijäähtynyt sadepisara kohtaa kylmän maanpinnan tai muun kiinteän kohteen, se jäätyy. Maahan muodostuu näistä alijäähtyneistä vesipisaroista erittäin liukasta jääpeitettä, jota kutsutaan iljanteeksi. Pohjoismaissa iljanteeksi kutsutaan myös pakkasella maanpintaan jäätynyttä vettä.


title: Jäätävä sade

text: Läpinäkyvä iljanne aiheuttaa vaaratilanteita autoilijoille ja jalankulkijoille. Rankka jäätävä sade aiheuttaa vahinkoja: se voi katkoa esimerkiksi voimajohtoja ja puiden oksia. Suurimman vaaran se aiheuttaa lentokoneille ja laivoille. Lentokoneen runkoon voi kertyä nopeasti jäätä, joka vaikuttaa koneen aerodynamiikkaan ja nopeuteen. Jos purjeveneen mastoon kertyy jäätä, vene voi kaatua.


title: Jäätävä sade

text: Iljanne sulaa yleensä muutamassa tunnissa, mutta joskus se voi pysyä maassa useita päiviäkin. Ennätys on tiettävästi Yhdysvaltain Connecticutista vuodelta 1969, jolloin iljanne pysyi maassa puolitoista kuukautta. Tietyissä olosuhteissa teiden suolaus voi estää iljanteen muodostumisen tielle.


title: Jäätävä sade

text: Jäätävä sade poikkeaa raesateesta siten, että jäätävässä sateessa vesi putoaa maahan nestemäisinä pisaroina. Jäätävää sadetta voi muodostua kaikenlaisissa sadepilvissä, mutta raesadetta vain ukkospilvessä.


title: Jäätävä sade

text: Jäätävä sade on yksi hankalimmin ennustettavista sääilmiöistä. Jopa asteen kymmenysosan suuruiset muutokset voivat tarkoittaa sateen tyypin muuttumista. Jäätävän sateen ennustamisessa täytyy tietää ilmakehän kolmiulotteinen lämpötilarakenne maanpinnalta parin kilometrin korkeuteen.


title: Jäätävä sade

text: Jäätävän sateen syntymiseksi monien pienten osatekijöiden täytyy toimia juuri oikealla tavalla. Näitä osatekijöitä ei useinkaan pystytä mittaamaan riittävän tarkasti, eikä kaikkia myöskään pystytä kuvaamaan tarkasti säämalleissa. Eräs tällainen huonosti tunnettu osatekijä on jääkiteiden tai jäätymisydinten lukumäärä alijäähtyneen vesipilven sisällä. Useimmiten jäätäviä sateita pystytään ennustamaan vain 1–6 tuntia eteenpäin. Meteorologin tekemä jäätävän sateen ennuste perustuu lähes aina maanpintahavaintoihin. Jos maanpinnalla havaitaan jäätävää sadetta, pyritään arvioimaan kuinka kauan sade voi jatkua jäätävänä ja mihin jäätävä sade voi liikkua lähitunteina.


title: Jäätävä sade

text: Sääkartalla jäätävästä sateesta käytetään seuraavia symboleita:


title: Karl Golser

text: Karl Golser (16. toukokuuta 1943 Cermes – 25. joulukuuta 2016) oli italialainen roomalaiskatolinen piispa. Hänet vihittiin papiksi Bolzano-Bressanonen hiippakuntaan 10. lokakuuta 1968 ja nimitettiin sen johtoon 5. joulukuuta 2008. Piispaksi vihkiminen seurasi 8. maaliskuuta 2009. Pääkonsekraattorina toimi Angelo Scola, jota avustivat Luigi Bressan ja Manfred Scheuer.


title: Karl Golser

text: Golser erosi tehtävistään Bolzano-Bressanonen piispana 27. heinäkuuta 2011. Hänen on todettu kärsivän Parkinsonin taudista. Hänelle myönnettiin vuonna 2010 Ehrenzeichen des Landes Tirol.


title: Karl Golser

text: Hän kuoli joulukuun 24. ja 25. päivien välisenä yönä 2016.


title: Luikeroturskat

text: Luikeroturskat (Phycidae) on turskakaloihin kuuluva heimo. Heimon lajeja tavataan Atlantista lauhkeista vesistä ja Tyynestämerestä.


title: Luikeroturskat

text: Luikeroturskien taksonomisesta asemasta ja siihen kuuluvien lajien määrästä ei ole yksimielisyyttä. Toisinaan sen katsotaan muodostavan alaheimon Phycinae turskien (Gadidae) heimossa, toisinaan oman heimonsa. FishBase luokittelee luikeroturskat omaksi heimokseen ja jakaa sen kahteen sukuun ja 11 lajiin. Joskus luikeroturskien heimo jaetaan kahteen alaheimoon, Phycinae ja Gaidropsarinae, mutta FishBase luokittelee jälkimmäisen osaksi mateiden heimoa. Luikeroturskien ruumiinmuoto on pitkulainen ja suurimmat heimon lajeista voivat kasvaa 180 senttiä pitkiksi. Tyypillisiä piirteitä ovat pitkä peräevä ja alaleuan viiksisäie ja selkä- ja peräevistä erillinen pyrstöevä. Luikeroturskilla on kaksi selkäevää. Vatsaevissä on toisinaan kaksi pitkää ruotoa.


title: Luikeroturskat

text: Luikeroturskia tavataan lauhkeista vesistä Atlantista, Välimeri mukaan luettuna. Ne elävät matalista rannikkovesistä aina noin 650 metrin syvyyteen. Heimon kalojen ravintoa ovat pienemmät kalat, äyriäiset, monisukasmadot ja levät. Eräillä luikeroturskalajeilla on kaupallista merkitystä ruokakaloina.


title: Agostino Rousset

text: Agostino Rousset (4. marraskuuta 1887 Beaulard – 3. lokakuuta 1965) oli italialainen roomalaiskatolinen piispa. Hänet vihittiin papiksi 11. maaliskuuta 1911 ja nimitettiin Ventimiglian hiippakunnan johtoon 27. tammikuuta 1933. Piispaksi vihkimnen seurasi 26. maaliskuuta. Pääkonsekraattorina toimi Umberto Ugliengo, jota avustivat Umberto Rossi ja Albino Pella.


title: Agostino Rousset

text: Rousset osallistui Vatikaanin toiseen kirkolliskokoukseen. Hän kuoli 77-vuotiaana virassa.


title: Mario León Dorado

text: Isä Mario León Dorado (s. 16. maaliskuuta 1974) on espanjalainen roomalaiskatolinen pappi ja lähetyssaarnaaja. Hänestä tuli Tahrattoman Marian oblaattien jäsen 24. syyskuuta 1996, ja hän sai pappisvihkimyksensä 2. kesäkuuta 2001. Hänet nimitettiin Länsi-Saharan apostolisen prefektuurin johtoon 24. kesäkuuta 2013. Hän seurasi tehtävissään vuonna 2009 eläkkeelle jäänyttä Acacio Valbuena Rodríguezia.


title: Clank

text: Clank on pelihahmo videopelisarjasta Ratchet & Clank. Clank on pieni robotti, joka seikkailee galakseissa ystävänsä Ratchetin kanssa. Clankilla on myös oma videopeli Secret Agent Clank, jossa hänen pitää pelastaa Ratchet vankilasta, kun hänet pidätetään laittomasti epämääräisissä olosuhteissa epäiltynä Äärettömyyden silmä-nimisen timantin varastamisesta. Clankin ääninäyttelijä on David Kaye.


title: Aarne Eskola

text: Aarne Einar Eskola (7. heinäkuuta 1903 Lappi Tl – 16. elokuuta 1982) oli Maalaiskuntien Liiton toiminnanjohtaja.


title: Aarne Eskola

text: Eskola valmistui Helsingin yliopistosta filosofian maisteriksi vuonna 1932. Hän toimi Riihimäen kansalaisopiston johtajana vuosina 1931–1938 ja Maalaiskuntien Liiton toiminnanjohtajana vuosina 1938–1969. Vuonna 1966 Eskola sai ensimmäisen Suomessa myönnetyn maaneuvoksen arvonimen. Hänen vaikutuksestaan kunnallisvaakuna otettiin käyttöön myös maalaiskunnissa.


title: Aarne Eskola

text: Eskolalla oli useita luottamustehtäviä eri järjestöissä ja yhteisöissä.


title: Aarne Eskola

text: Aarne Eskolan puoliso vuodesta 1933 oli filosofian maisteri Helvi Vitikkala. Heillä oli viisi lasta, joista vanhin on historian professori ja päätoimittaja Seikko Eskola.


title: Veikko Eskolin-Esk

text: Veikko Raikas Eskolin-Esk (9. tammikuuta 1936 – 24. helmikuuta 2001) oli suomalainen kuvanveistäjä ja taidemaalari. Hän kokeili ensimmäisenä Suomessa sähkökineettisiä konstruktioita. Sen jälkeen hän teki muun muassa pilarimaisia valaistuja muovi- ja teräsrakennelmia.


title: Azerbaidžanin piirikunnat ja kaupungit

text:
Azerbaidžan jaetaan 66 alueeseen ("rayonlar") ja 12 kaupunkiin ("şəhərlər"), joista 7 aluetta ja yksi kaupunki sijaitsevat Nahitševanin autonomisessa tasavallassa. Nahitševanin autonominen tasavalta sijaitsee ekslaavina muusta Azerbaidžanista erillään Armenian, Turkin ja Iranin ympäröimänä.
Azerbaidžan


title: Azerbaidžanin piirikunnat ja kaupungit

text: Nahitševanin autonominen tasavalta


title: Pöytätennis nuorten kesäolympialaisissa 2010

text: Pöytätenniksessä kilpailtiin Singaporen 2010 nuorten kesäolympialaisissa 21. heinäkuuta – 26. heinäkuuta Singapore Indoor Stadiumissa. Tapahtumia oli kolme, jotka olivat miesten kaksinpeli, naisten kaksinpeli ja sekanelinpeli.


title: Nokia E72

text: Nokia E72 on Nokian vuonna 2009 julkaistu matkapuhelin.


title: Nokia Lumia 810

text: Nokia Lumia 810 on Nokian vuonna 2012 julkaisema älypuhelin. Sitä myy yksinoikeudella T-Mobile.


title: Nokia Lumia 822

text: Nokia Lumia 822 on Nokian vuonna 2012 julkaistu älypuhelin.


title: Supreme (kappale)

text: Supreme on Robbie Williamsin vuonna 2000 julkaistu Sing When You're Winning-albumin kolmas single. Se sisältää interpoloinnin Gloria Gaynorin "I Will Survive"-kappaleesta, koska Williamsin mukaan hänen ollessa matkalla Sveitsissä ennen vuosituhannen vaihdetta, turistit, joista kukaan ei puhunut samaa kieltä, alkoivat humista "I Will Survive"-kappaleen sooloa.


title: Supreme (kappale)

text: UK CD1


title: Supreme (kappale)

text: UK CD2


title: Unkarilainen keittiö

text: Unkarilainen keittiö on tunnettu erityisesti liharuoistaan. Unkarilainen ruoka on melko mausteista, jopa tulista, usein myös suolaista ja rasvaista. Yksi Unkarin yleisimmistä ja tunnetuimmista ruoista on kansallisruoaksikin kutsuttu "pörkölt", eräänlainen käristys, joka voidaan valmistaa joko sian- tai naudanlihasta. Ruoan nimi on peräisin verbistä "pörkölni", joka tarkoittaa lihan paistamista rasvassa sipulin ja paprikajauheen kera. Pörköltin ohessa tarjottavat lisukkeet vaihtelevat alueittain.


title: Unkarilainen keittiö

text: Unkarin ulkopuolella pörköltin tapaista ruokaa kutsutaan usein gulassiksi, mutta tämä nimitys on peräisin eri ruoasta: Unkarissa tarjottava "gulyás" tai "gulyásleves" on paprikainen lihakeitto, jonka liha paistetaan aluksi samaan tapaan kuin pörköltissä, mutta paistamisen jälkeen kattilaan kaadetaan vettä. Lisäksi keittoon kuuluu myös perunaa ja kuminaa. Tähän ruokaan käytetään perinteisesti ainoastaan naudanlihaa, mikä selittyy ruoan nimellä: "gulyás" merkitsee karjapaimenta. Gulassikeittokin on monille unkarilaisille ja ulkomaalaisille juuri Unkarin kansallisruoka.


title: Unkarilainen keittiö

text: Unkarin tunnetuin mauste on paprika, jota käytetään jauhettuna runsaasti. Esimerkiksi gulassikeitto on siihen lisätyn paprikajauheen vuoksi voimakkaan punaista. Paprikaa käytetään sekä tuoreena, kuivattuna, jauhettuna että soseena.


title: Unkarilainen keittiö

text: Yleisiä ovat myös kanaruoat, erityisesti "paprikás csirke" eli paprikakana, joka valmistetaan pitkälti samaan tapaan kuin pörkölt. Samantapainen ruoka on myös "paprikás krumpli" eli paprikaperuna; siinä voidaan käyttää lihan asemesta makkaraa tai vain silavaa. Suolattu ja paprikalla maustettu tai savustettu silava eli "szalonna" on myös olennainen osa unkarilaisen ruoan valmistuksessa.


title: Unkarilainen keittiö

text: Balatonjärven kuhasta eli "fogasista" tehdään Unkarissa monia suosittuja kalaruokia. Perinteinen tapa tarjoilla kuha on kokonaisena pannulla paistettuna niin, että sen pää ja pyrstö on taivutettu näyttävästi mutkalle.


title: Unkarilainen keittiö

text: Unkari tunnetaan myös hanhenmaksan tuottajana.


title: Unkarilainen keittiö

text: Tunnetuimpia unkarilaisia juomia ovat viinit, etenkin Tokaji-viinit ja erityisesti jälkiruokaviini "Tokaji Aszú", "Viinien kuningas, kuninkaiden viini". Tokajin viinejä tuotetaan Koillis-Unkarista Kaakkois-Slovakiaan ulottuvalla Tokajin viinialueella, ja ne ovat EU:n suojelemia alkuperäistuotteita. Punaviinialueista Villány ja Szekszárd ovat ohittamassa Egerin kuuluisan ja tunnetuimman luettelossa.


title: Unkarilainen keittiö

text: Muista alkoholijuomista unkarilaisia erikoisuuksia ovat musta ja karvas Unicum-yrttilikööri ja hedelmäviina eli "pálinka". Palinkaa tehdään monista hedelmistä, yleisimpiä ovat luumu- eli "szilvapálinka", persikka- eli "barackpálinka" ja päärynä- eli "körtepálinka".


title: Nokia Asha 308

text: Nokia Asha 308 on Nokian vuonna 2012 valmistama älypuhelin. Laitteessa on 2 megapikselin kamera.


title: Papi

text: Papi on Jennifer Lopezin single hänen seitsemänneltä studioalbumilta, Love?:lta. Latinalaistyylisen dancepopkappaleen sanoittivat RedOne, AJ Junior, BeatGeek, Teddy Sky, Bilal Hajji ja Jimmy Joker, sekä tuotti RedOne, BeatGeek ja Jimmy Joker. Kappale kertoo sanoituksellisesti Lopezin rakkaudesta tanssia hänen miehelleen. Kappale oli määrä julkaista promootiosinglenä 19. huhtikuuta 2011 auttamaan albumin edistystä, mutta kappale avautui ja julkaistiin 17. huhtikuuta 2011 Lopezin Facebook-sivulla olleen kampanjan kautta. "Papi" sai kiitosta kriitikoilta, jotka totesivat sen olevan yksi "Love?"-albumin kohokohdista.


title: Papi

text: "Papi" sai täysin kaupallisen julkaisunsa "Love?:n" kolmantena singlenä syys- ja lokakuussa 2011. 27. lokakuuta 2011 "Papista" tuli Lopezin yhdestoista Billboard Dance Chart-listan ensimmäiselle sijalle päässyt single. Kappaleelle on julkaistu myös musiikkivideo ja sen ohjasi Paul Hunter, joka on työskennellyt aiemminkin Lopezin kanssa videoiden parissa, joihin kuuluu esimerkiksi vuonna 2000 julkaistu "Love Don't Cost a Thing". Videon juoni liittyy siihen, kun Jennifer Lopez syö salaperäisen rakkauskeksin, ja seuraavana aamuna joukko miehiä tulee hulluksi häneen, ja alkavat jahdata häntä ympäri kaupunkia. Kappaletta käytettiin myös Miss Earth 2011-kilpailussa.


title: Oliver Helander

text: Oliver Helander (s. 1. tammikuuta 1997) on suomalainen keihäänheittäjä. Hänen seuransa on IF Raseborg. Hän on pelannut myös käsipalloa, mutta valitsi keihäänheiton päälajikseen syksyllä 2016.


title: Oliver Helander

text: Keihäänheitossa Helander on heittänyt 600-grammaisella keihäällä 14-vuotiaiden Suomen ennätyksen 68,10 m vuonna 2011 ja 15-vuotiaiden Suomen ennätyksen 79,06 m vuonna 2012. Alle 18-vuotiaiden MM-kilpailuissa Donetskissa 2013 hän sijoittui neljänneksi. Alle 18-vuotiaat heittävät 700 gramman keihästä. Kilpailussa hän heitti parhaansa 75,36 m ensimmäisellään ja oli pitkään kolmantena, kunnes espanjalainen Pablo Bugallo ohitti hänet viimeisellä kierroksella ja nousi pronssille.. Kaudella 2014 Helander heitti 700-grammaisella keihäällä ennätykseen 79,34 m. Kaudella 2015 Helander heitti alle 20-vuotiaiden EM-kilpailuiden karsinnassa ennätyksensä 76,28 m ja sijoittui loppukilpailussa seitsemänneksi tuloksella 74,81 m. Helander voitti miesten kilpailun vuoden 2017 Pihtiputaan Keihäskarnevaaleilla tuloksella 80,04 m ja ylitti samalla ensimmäistä kertaa urallaan 80 metriä. Seinäjoen Kalevan kisoissa 2017 Helander voitti hopeaa ennätystään sivuavalla tuloksella 80,04 metriä. Elokuussa 2017 Hän paransi ennätystään tulokseen 80,25 m 22-vuotiaiden SM-kilpailuissa Kauhavalla. Kultainen keihäs -kilpailussa Vantaalla 26. toukokuuta 2018 hän heitti ennätyksekseen 85,46. Tulos ylitti myös EM-kilpailuiden tulosrajan. 7. heinäkuuta 2018 Helander teki uuden ennätyksensä Svenska Finlands Idrottsförbundin kisoissa ensimmäisellä heitollaan heittäen 88,02 m. Sillä hän sijoittui maailmantilastossa kuudenneksi.


title: Oliver Helander

text: Jyväskylän Kalevan kisoissa heinäkuussa 2018 Helander voitti SM-kultaa tuloksella 81,26 m. Berliinin EM-kisoissa elokuussa 2018 hän sijoittui karsinnassa 16:nneksi tuloksella 76,64 m eikä selviytynyt loppukilpailuun. Vuoden 2018 Ruotsi-ottelussa Helander sijoittui toiseksi tuloksella 79,22 m.


title: Oliver Helander

text: Helander pelasi käsipallon SM-liigassa BK-46:n ja Sjundeå IF:n joukkueissa. Kaudella 2013–2014 hänet valittiin SM-liigan vuoden nuoreksi pelaajaksi. Vuonna 2013 hän pelasi Suomen maajoukkueessa alle 19-vuotiaiden avoimissa Euroopan-mestaruuskilpailuissa. Miesten maajoukkueessa hän pelasi ensimmäisen kerran vuonna 2014. Syksyllä 2014 Helander siirtyi opiskelemaan Ruotsiin Alingsåsin urheilulukion käsipallolinjalle. Hän edusti Elitserienissä pelannutta Alingsås HK -seuraa. Joulukuussa 2015 hän palasi SM-sarjaan Sjundeå IF -joukkueeseen.


title: Oliver Helander

text: Helanderin isä Jan Helander on myös käsipalloilija ja pelannut käsipallon SM-sarjassa.


title: Nokia Asha 309

text: Nokia Asha 309 on Nokian vuonna 2012 valmistama älypuhelin. Laitteessa on 2 megapikselin kamera.


title: Leonid Novikov

text: Leonid Novikov (s. 10. tammikuuta 1984) on venäläinen suunnistuksen maailmanmestari.


title: Leonid Novikov

text: Novikov voitti keskimatkan ja viestin maailmanmestaruudet Sotkamossa 2013. Aiemmin hän ei ollut aikuisten arvokisojen henkilökohtaisilla matkoilla sijoittunut kymmenen parhaan joukkoon eikä saavuttanut arvokisojen viesteissäkään mitaleja. Tarton MM-kisoissa 2017 hän saavutti pitkällä matkalla hopeaa. Jukolan viestissä 2008 hän kuului Deltan voittoisaan joukkueeseen.


title: Nokia Asha 501

text: Nokia Asha 501 on Nokian vuonna 2013 julkaistu älypuhelin. Laitteessa on 3,15 megapikselin kamera.


title: 22 (Taylor Swiftin kappale)

text: 22 on amerikkalaisen laulaja-lauluntekijä Taylor Swiftin single hänen neljänneltä studioalbumilta, Rediltä. Kappaleen sanoitti Swift sen tuottajien, Max Martinin ja Shellbackin kanssa. Kappale julkaistiin albumin neljäntenä singlenä 12. maaliskuuta 2013. Kappale kuvastaa sanoituksiltaan ilosta olla 22-vuotias. Kappale sai myönteisen vastaanoton musiikkikriitikoilta, jotka kehuivat Swiftin yhteistyötä Martinin ja Shellbackin kanssa sekä uutta pop-soundia, jonka he loivat Swiftille. Kappale sijoittui korkeimmillaan 20. sijalle Billboard Hot 100 -listalla, ollen ensimmäinen single "Red"-albumilta, joka jäi pois kymmenen parhaan joukosta.


title: Hannu Airila

text: Hannu Airila (s. 9. heinäkuuta 1985 Kerava) on suomalainen maajoukkuetason suunnistaja. Seuratasolla hän edustaa Kalevan Rastia, jonka joukkueessa hän on voittanut viisi kertaa Jukolan viestin. Aiemmin hän on edustanut Keravan Urheilijoita.


title: Hannu Airila

text: Airila on kilpaillut 2010-luvulla kuusissa MM-kilpailuissa ja neljissä EM-kilpailuissa parhaana henkilökohtaisena saavutuksenaan vuoden 2016 MM-kilpailujen kahdeksas sija keskimatkalla sekä parhaana viestisaavutuksenaan vuoden 2012 EM-kilpailujen seitsemäs sija. Nuorten MM-kilpailuissa hän saavutti keskimatkalla pronssia Sveitsissä 2005.


title: Maximilien de Sully

text: Maximilien de Béthune, Sullyn herttua (vuoteen 1606 "de Rosny"; 13. joulukuuta 1560 Mantes – 22. joulukuuta 1641 Villebon) oli ranskalainen valtiomies, joka taisteli hugenottisodissa ja toimi kuningas Henrik IV:n (vallassa 1589–1610) tärkeimpänä neuvonantajana. Hän johti menestyksekkäästi varsinkin Ranskan finanssiasioita.


title: Maximilien de Sully

text: Sully (alk. Rosny) oli lähtöisin flaamilaisesta Béthunen suvusta, joka tunnetaan jo 1000-luvulta alkaen. Hänen isänsä oli François de Béthune, paroni de Rosny, joka taisteli hugenottisodassa hugenottien puolella. Rosny kasvatettiin isänsä tavoin hugenotiksi, mutta hänen kahdesta nuoremmasta veljestään tuli katolisia. Hänet lähetettiin kymmenvuotiaana Henrik Navarralaisen hoviin. Henrik vei hänet mukanaan Pariisiin, jossa hän onnistui täpärästi välttämään hugenotteihin kohdistuneen pärttylinyön verilöylyn vuonna 1572. Sittemmin Rosny osallistui itsekin hugenottisotiin, aluksi Anjoun herttuan ja vuodesta 1585 jälleen Henrik Navarralaisen palveluksessa. Hän osallistui insinööriupseerina useisiin merkittäviin taisteluihin ja haavoittui vaikeasti Ivryn taistelussa vuonna 1590. Kun Henrik Navarralaisesta tuli 1589 Ranskan kuningas Henrik IV, Rosny kohosi pian hänen luotetuksi neuvonantajakseen. Avioliitto Anne de Courtenayn kanssa toi lisäksi Rosnylle suuren omaisuuden.